Туркманистонда навбатдан ташқари президент сайлови бўлиб ўтади\nТуркманистон МСК навбатдан ташқари президент сайловига тайёргарликни бошламоқда. Сайлов 12 март куни бўлиб ўтади.\nТОШКЕНТ, 12 фев – Sputnik. Ушбу йилнинг 12 март куни Туркманистонда навбатдан ташқари президент сайлови бўлиб ўтади. Бу ҳақида Туркманистон МСК раиси ёрдамчиси Безирген Караев маълум қилди.Бундан бироз олдин Туркманистон парламентининг юқори палатаси - “Халк Маслахати”нинг навбатдан ташқари мажлисида Туркманистон президенти Гурбангули Бердимухамедов давлат бошқарувини ёшларга бериш кераклиги ҳақида гапирган эди.Шундан сўнг, Марказий Сайлов комиссиясига Туркманистон Конституцияси ва қонунчилигига асосан янги сайловларга тайёргарлик кўришни бошлаш вазифаси топширилган.Маълумот учун, Туркманистон қонунчилигига кўра, ушбу мамлакат президенти бўлиш учун Туркманистонда туғилган, ёши 40дан ёш бўлмаган, давлат тилида сўзлашувчи, бундан олдин 15 йил давомида Туркманистонда яшаган ва Туркманистонда ишлаётган фуқаро бўлиши керак. Туркманистон президенти бевосита халқ томонидан 7 йилга сайланади. Туркманистонда сўнгги бор президент сайлови 2017 йилда бўлиб ўтган эди.\nтуркманистон, гурбангули бердимуҳамедов, президент\n16:00 12.02.2022 (янгиланди: 11:30 13.02.2022)\n© Государственное информагентство Туркменистана "Туркменистан сегодня"В столице Туркменистана открыли монумент велосипеду\n© Государственное информагентство Туркменистана "Туркменистан сегодня"\nТОШКЕНТ, 12 фев – Sputnik. Ушбу йилнинг 12 март куни Туркманистонда навбатдан ташқари президент сайлови бўлиб ўтади. Бу ҳақида Туркманистон МСК раиси ёрдамчиси Безирген Караев маълум қилди.\n“Туркманистон президенти топшириғига асосан Марказий сайлов комиссияси 12 март куни бўлиб ўтадиган навбатдан ташқари президент сайловига тайёрланишни бошлади”, - дейилган хабарда.\nБундан бироз олдин Туркманистон парламентининг юқори палатаси - “Халк Маслахати”нинг навбатдан ташқари мажлисида Туркманистон президенти Гурбангули Бердимухамедов давлат бошқарувини ёшларга бериш кераклиги ҳақида гапирган эди.\nШундан сўнг, Марказий Сайлов комиссиясига Туркманистон Конституцияси ва қонунчилигига асосан янги сайловларга тайёргарлик кўришни бошлаш вазифаси топширилган.\nМаълумот учун, Туркманистон қонунчилигига кўра, ушбу мамлакат президенти бўлиш учун Туркманистонда туғилган, ёши 40дан ёш бўлмаган, давлат тилида сўзлашувчи, бундан олдин 15 йил давомида Туркманистонда яшаган ва Туркманистонда ишлаётган фуқаро бўлиши керак. Туркманистон президенти бевосита халқ томонидан 7 йилга сайланади. Туркманистонда сўнгги бор президент сайлови 2017 йилда бўлиб ўтган эди.


«Реал» янги бош мураббий номини эълон қилди\nCана : 13-06-2018 / Спорт / кўрилди: 202\nИспания терма жамоаси устози Хулен Лопетеги «Реал»ни бошқаради.\n51 ёшли мутахассис 2018 йилги жаҳон чемпионатидан кейин Мадрид жамоасини бошқаради. У билан 3 йиллик шартнома тузилган.«Лопетеги 2018 йилги жаҳон чемпионатидан кейин «Реал»ни бошқаради. У жамоага кейинги 3 йил давомида бош мураббийлик қилади», - дейилган хабарда.\nЛопетеги Испания терма жамоасини 2016 йилдан буён бошқариб келмоқда. Унинг бошқарувида терма жамоа 19 учрашув ўтказган ва бирон марта ҳам мағлуб бўлмаган (13 ғалаба ва 6 дуранг).\nУ турли йилларда «Порту» ва «Реал Мадрид Кастилья» жамоалари (2008/09 йилги мавсум) бошқарган.\nЛопетеги «Реал»да 1988-1991 йилларда дарвозабон бўлган, аммо у мадридликлар жамоаси шарафини Испания чемпионатида фақат бир ўйинда ҳимоя қилган. 1994-1997 йилларда у «Барселона» сафида бўлган, аммо у каталонияликлар клубида ҳам асосий дарвозабон бўлмаган.\n«Реал»ни ўтган ой охирида Зинеддин Зидан тарк этганди, у якунланган мавсумда жамоаси билан қаторасига учинчи марта ЕЧЛ кубогини қўлга киритди.\nЗидан «Реал»ни 2016 йил январидан буён бошқарди. Унинг раҳбарлигида мадридликлар клуби уч марта Чемпионлар лигаси, икки мартадан – УЕФА Суперкубоги ва клублар ўртасидаги жаҳон чемпионати, бир мартадан Испания чемпионати ва Испания Суперкубогида ғалаба қозонган.\nФутбол афсоналари қадрдон жамоаси билан хайрлашди\n“Реал Мадрид” чорак финалда\n«Барселона» ёзда «Химнастик» футболчисини сотиб олади\nФоторепортаж: Жиззахда тантанали тадбир ўтказилди\nҚўшилди: 8-12-2018, 13:22\nЗоминда ипак тола ишлаб чиқарилмоқда\nҚўшилди: 8-12-2018, 12:58\nҚўшилди: 8-12-2018, 12:56\nКластер – янги усул, янгича ёндашув\nҚўшилди: 8-12-2018, 12:55\nҚўшилди: 8-12-2018, 05:49\nГенерал ижтимоий кўмак бериш мақсадида аҳоли билан учрашув ўтказди\nҚўшилди: 7-12-2018, 14:23\nЖиззахда “Конституция - ҳуқуқларимиз кафолати” шиори остида кўрик-танлови ўтказилди\nҚўшилди: 7-12-2018, 14:05\nИчки ишлар бошқармаси бошлиғи зафарободликлар билан учрашди\nҚўшилди: 7-12-2018, 13:54\nКун саволи: ЎзА ва «O‘zbekiston 24» каналлари бирлаштириладими?\nҚўшилди: 7-12-2018, 11:12


Клинтонлар жамғармасининг собиқ раҳбари ўзини ўлдирмоқчи бўлган\nАҚШдаги Clinton Foundation хайрия жамғармасининг собиқ раҳбари Лора Грэм Клинтонлар оиласи билан боғлиқ можаролардан сўнг, ўз жонига қасд қилишга уринган. Бу ҳақда, WikiLeaks сайти томонидан эълон қилинган Жон Подестанинг мактубларида сўз юритилган. Подеста демократлар номзоди Ҳиллари Клинтоннинг сайловолди штаби раҳбари ҳисобланади.\nЖамғарма раҳбарининг Клинтонлар билан зиддияти ҳақида 2011 йил 8 декабрида ёзилган мактубда сўз юритилган. Мактубни Билл Клинтоннинг собиқ маслаҳатчиларидан бири Даг Бэнд йўллаган.\n«Кеча Лора Грэм акамга ёки ўзининг руҳшуносига туша олмагани учун менга қўнғироқ қилди. У Стайтен-Айлендда ўз машинасида сувдан бир неча қадам узоқликда тургани ва оёғи газ педалида эканини айтди. Лора Билл ва Челси Клинтонлар билан боғлиқ иш юзасидан тушкунликка тушганини билдирди», — деб ёзган Бэнд.\n«Бу унинг суягига тақалган ва бошқа сабр қилолмайдиган ҳолатга тушиб қолган. Мен ўзини ўлдириш фикридан қайтариш учун бир муддат суҳбатлашишимга тўғри келди», — деб қўшимча қилган Бэнд. Мактубда, зиддият нимадан иборат эканига ойдинлик киритилмаган.\nПодеста мактубларининг биринчи қисми 7 октябрда эълон қилинган эди. Уларда, ядро энергетикаси, Клинтон жамғармасига фойдали қазилмалардан пуллар ўтказилгани, шунингдек, Туркиянинг Суриядаги манфаатларига бағишланган маълумотлар мавжуд эди.\nАҚШ WikiLeaks президентлик сайлови Жон Подеста Клинтон жамғармаси


ЯНГИ ЙИЛГА ЯНГИ РЕЖАЛАР, ЁРУҒ МАҚСАДЛАР БИЛАН... - Ўзбекистон овози газетаси\n— Барчамиз орзиқиб кутган Янги йил кириб келди. Ортга назар ташлар эканмиз, юртимиздаги улкан бунёдкорлик ишлари, қишлоқ ва шаҳарларнинг янгича қиёфа касб этаётгани ҳар биримизда ифтихор ҳиссини кучайтиради. Тинчлик, осойишталикка шукрона қилишга ундайди. Одамлар 2018 йилга кечаги кунидан кўнгли тўқ бўлиб, эртасига, келажагига катта умид боғлаб қадам қўймоқда.\nЎзбекистон ХДП Марказий Кенгаши Хотин-қизларнинг ижтимоий-сиёсий фаоллигини ошириш секторининг ҳам Янги йилдаги режалари улкан. Президентимиз томонидан қўйилаётган, партиямиз дастурида кўзда тутилган вазифалардан келиб чиқиб, бир қатор лойиҳаларни амалга оширишни ният қилганмиз.\nХусусан, ногирон аёллар ҳолидан хабар олиб, муаммоларини ҳал этишга, қўлида ҳунари борларини қўллаб-қувватлаб, уларга кўмаклашиш мақсадида «Ҳар бир инсонга меҳр-мурувват кўрсатиш — бурчимиз!» лойиҳаси доирасидаги тадбирларни давом эттирамиз.\nКичик бизнес, оилавий тадбиркорлик ҳамда касаначиликни ривожлантириш, хотин-қизларни иш билан таъминлаш мақсадида «Аёллар бандлиги – оила фаровонлиги гарови» лойиҳасини ишлаб чиқишни режалаштирдик. Ўйлаймизки, Фаол тадбиркорлик, инновацион ғоялар ва технологияларни қўллаб-қувватлаш йилида бу ташаббусимиз самарали бўлади.\nОилавий ажримлар, эрта ва қариндош-уруғлар ўртасидаги никоҳнинг олдини олиш мақсадида Маҳалла жамғармаси, Хотин-қизлар қўмитаси, «Оила» илмий-амалий маркази, Болалар ва оилаларни қўллаб-қувватлаш ассоциацияси билан ҳаморликда «Намунали оила» акциясини ўтказмоқчимиз. Оилалар тинч бўлса, жамиятимиз ҳам мустаҳкам бўлади.\nОрамизда алоҳида эътиборга муҳтож кишилар бор. Айниқса, ногиронлиги бўлган инсонлар доимий муҳофаза қилиниши керак. Шу боис республикамиздаги мавжуд 10 та Мурувват ногирон аёллар интернат уйларидаги шарт-шароит, муаммоларни ўрганиш ҳамда уларни бартараф этишга кўмаклашиш масалалари эътиборимизда бўлади.\nПрезидентимизнинг Олий Мажлисга Мурожаатномасида хотин-қизлар билан олиб борилаётган ишлар юзасидан билдирилган танқидий фикрлардан келиб чиқиб, жорий йилдан Ўзбекистон ХДП минтақавий кенгашларида Хотин-қизлар масалалари бўйича жамоатчилик асосидаги раис ўринбосарлари лавозимини жорий этиш кўзда тутилмоқда.\nЯнги йилда зиммамизда улкан вазифалар турибди. Янги лойиҳалар устида ишлаяпмиз. Фурсатдан фойдаланиб, барча аёлларни, партиямиз фаоллари ва депутатларни байрам билан табриклайман.


Ташкилотчилар «Евровидение-2016» танлови финалидаги драматизмдан мамнун бўлишди - Yoshlar.com\nТашкилотчилар «Евровидение-2016» танлови финалидаги драматизмдан мамнун бўлишди\n«Евровидение-2016» қўшиқлар танлови финали ташкилотчилар томонидан драматик руҳда кечди деб ҳисобланди. Бу ҳақда ТАСС агентлиги Швеция пойтахтида ташкил этилган шоунинг бош продюсери Кристер Бьеркманга асосланган ҳолда хабар тарқатган.\n«Бундай якун — мен бундай яхшироғи бўлишини ақлимга сиғдира олмайман! Масалан, Польшани олайлик, уларнинг вакили ҳакамлар берган овозлардан кейин 7 балл билан охирги ўринда эди, мухлислар овози эса уни жуда юқорига, 26дан саккизинчи ўринга кўтариб юборди. Ёки ярим соат давомида кўпчилик Австралия очколардаги катта фарқ эвазига ғолиб бўллишга ишониб ўтирганди, кейин эса бундай бўлиб чиқмади. Драма нуқтаи назаридан қарайдиган бўлсак, бундан ортиғи бўлмайди», — дейди у.\nБьеркманнинг фикрича, балл беришнинг янги тизими ҳакамлар ва мухлисларнинг қарашлари ўртасидаги фарқларни кўрсатиб берди.\n«Аниққи, профессионаллар бутунлай бошқа жиҳатларни баҳолашади. Томошабинлар номерларнинг фақат ташқи жиҳатларини, томошабоп ҳамда чиройли жиҳатларини кўришади. Шунинг учун баҳолашлар ҳам турлича бўлиши табиий», — дея қайд этган продюсер.\nБундан олдинроқ, танловда учинчи ўринни қўлга киритган Сергей Лазарев, бу йилда асосийси мухлисларнинг россиялик вакилга муносабати яхши томонга ўзгарганини эътироф этиб ўтганди.\nЭслатиб ўтамиз, Украина вакили Жамала «Евровидение-2016» танловида биринчи ўринни эгаллади.\nБу йил танлов иштирокчиларини икки босқичда баҳолашди: аввалига иштирокчи мамлакатларнинг профессионал ҳакамлар ҳайъати вакиллари ўз балларини тақдим этди, сўнг ушбу натижаларга томошабинлар берган овозлар натижаси қўшилди.\nҲакамлар ҳайъати берган баллдан сўнг Украина Австралиядан кейинги иккинчи ўринни эгаллаб турган бўлса, томошабинлар берган овозлар натижасида биринчи ўринга чиқди. Жамала қрим-татарлар депортациясига бағишланган «1944» номли қўшиғини ижро этди.\n2-ўринни австралиялик Дэми эгаллади, у Sound of Silence қўшиғини ижро этди. У ҳакамлар берган овозлардан кейин Украина вакилини 104 баллик фарқ билан ортда қолдираётганди, аммо мухлислар Украина вакилига кўпроқ овоз бериши натижасида келиб чиқиши кореялик бўлган Дэми Им иккинчи ўринга тушди.\nРоссия вакили Сергей Лазарев эса You Are The Only One қўшиғи билан учинчи ўринга лойиқ деб топилди. Лазаревга бор-йўғи 4та давлат: Озарбайжон, Кипр, Беларусь ва грециялик ҳакамлар максимал 12 балл қўйишди. Ҳакамлар ҳайъати баллари эълон қилингач, Лазарев бешинчи ўринни банд этди. Томошабинлар берган овозлар бўйича у энг юқори натижани кўрсатди, аммо профессионал ҳакамлар баллари ҳисобга олинганда, у учинчи ўринга жойлашди.\nКомментарии (1) | Добавить: 15.05.2016\n1. _-Elbek-_ (15.05.2016 16:55)\nGap yoq Jamala )


16:05 / 13.06.2017\nМальта ордени билан бериладиган шахс гувоҳномаси дунёдаги энг ноёб паспорт мақомини олди. Daily Star нашри шу ҳақдаги мақоласи билан бўлишди.\nРим-католик черкови диний орденининг Буюк Магистри, Буюк қўмондон ва Буюк канцлер шундай паспорт эгаларидир.\nҚатор мамлакатлар шахсни тасдиқловчи бундай гувоҳномани тан олишмайди. Буюк Британия, АҚШ, Янги Зеландия, Нидерландия, Финляндия кабилар шулар жумласидандир. Россия бундай паспортларни тан олади ва орден билан дипломатик муносабат ўрнатган.\nМальта ордени дунёдаги энг қадимий рицарлик ордени ҳисобланади (1048 йилда асос солинган). У Италия ҳамда Мальта ҳудудида жорий қилинган. Орден хайрия фаолияти, хусусан бутун дунё бўйлаб тиббий ёрдам кўрсатиш билан шуғулланади.


Самарқандда яна бир жоме масжидининг янги биноси қурилмоқда\nМаълум қилинишича, Самарқанд шаҳридаги бир қанча масжидлар қатори «Оби раҳмат» жоме масжидининг янги биноси қурилмоқда. Янги бино барча шароитларга эга, замонавий ва миллий архитектура услубининг уйғунлашган андозаси асосида қурилмоқда.\nҚайд этилишича, жорий йил 15 май куни масжид эски биноларини бузиш ишлари бошланган. Ҳозирга келиб масжид янги биносининг ертўла қисми тўлиқ битказилган бўлиб, унга эшик ромлар ўрнатилган, деворларга ишлов берилмоқда.\nТаъкидланишича, масжиднинг янги биноси икки мингдан зиёд намозхонларни бағрига сиғдира олади. Масжид хонақоҳи тепасига диаметри 8 метрлик гумбаз ўрнатилади. Масжид ҳашар йўли билан қурилмоқда ва уни йил охиригача битказиш режа қилинмоқда.\nМасжид имом-хатиби Акмал Маматқуловнинг сўзларига кўра, ҳозирда масжид қавми намозларни жамоат билан очиқ майдонда адо этмоқда. Намозхона сифатида қўшимча бино ҳам ҳозирлаб қўйилган.


"КУНГИЛ БИТИКЛАРИ" | Group on OK | Join, read, and chat on OK!\nNews FeedTopics 18Photos 33Videos Participants 54\nТунлар утар уйкусиз бедор. Осмон тула юлдузлар хам жим. Тилакларга етмасдан озор. Согинчингни ким айтади ким? Шабодалар эсмай куйдилар. Аро бермас сочларинг тараб. Висолингни кутиб куйдилар. Тонг палласи юлдузлар караб. Хуп куришга етмайди кучинг. Узга ёрнинг багрида карахт. Бахтингни суй авайлаб кучгин. Бир ерда бил кукарар дарахт.\nТонгни олкишлайди юзда табассум. Аста кучаларни супурар тилак. Ширин тушларини сувларга айтиб. Оппок орзуларда яшар келинчак. Бахти бор эканда тилло остона. Камини тулдирар она-кайнона. Барча тусикларни енгиб мардона. Оппок орзуларда яшар келинчак. Ортда колиб кетди шухлик-болалик. Бири ёги булса бириси пилик. Узга киз бахтига килиб эгалик. Оппок орзуларда яшар келинчак. Палохмон тош экан бахтини куриб. Каро сочларини майдалаб уриб. Гушанга лаззатин беармон с\nУхлаганда ой юзли санам. Чиройинга кушилар чирой. Жамолинга бокиб туймайман. Мисли кукда балкигандек ой. Юзидаги катра холлари. Ёногида терилган маржон. Бусаларнинг асал боллари. Лабларимга солар хаяжон. Борлигидан упиб туймайман. Согинчимни айтади лаблар. Кучогимдан асло куймасдан. Шивирлайди мендаги лаблар:-МЕНИКИСАН, ЁР МЕНИКИСАН!!!\nТукмай куздан ёшингиз. Булсин омон бошингиз. Ун саккиздир ёшингиз. Кайнонамнинг боласи. Фарзандларим онаси. Бугун тугилган кунинг. Бахтимга омон юринг. Давру давронлар суринг. Кайнонамнинг боласи. Фарзандларим онаси. Захар килманг ошингиз. Керилмасин кошингиз. Етсин хуп бардошингиз. Кайнонамнинг боласи. Фарзандларим онаси. Ушалсин уйларимиз. Тинмасин куйларимиз. Ёнмасин уйларимиз. Кайнонамнинг боласи. Фарзандларим онаси.Хали бошда ишлар куп. Туйлар киламиз туп-туп. Тилжан чиксин факат хуп. Кайно\nБугун дадажоним казо килганларига уттиз йил булди. Изларига зорман, исларига зор. Углим деб сочларим силаган куллар. Уртамизда факат дуолар дийдор. Набирасин эркалаб суймаган отам. Чеварасин ишкида куймаган отам. Уттиз йилки ернинг багрида ётган. Савобу гунохни кучоклаб ортган. Рухлари хажларга бориб келаётган. Фарзандлар камолин курмаган отам. Куриб дийдорига туймаган отам. Онам дуосида отам куринар. Урнингиз бизларга доим билинар. Рухингиз капалак булиб куп учар. Дийдорни махшарга ташлаган о\nЮзингда балкисин доим табассум. Дунёда мен учун яралган гулим. Эй азиз инсоним -гавхарим-дурим- Байраминг муборак-байрам муборак. Маломат тошини отди етмади. Оналик мехри бор дардлар ютмади. Ёлгизлик гамлари каддинг букмади. Байраминг муборак-байрам муборак. Пойинга паёндоз кунгил гуллари. Хуснинга етолмас дунё хурлари. Сабрда тенг келмас хатто зурлари. Байраминг муборак-байрам муборак.\nКизлар ичра танлагани ё узгага ёрмиди Маргилонга куёв булди бу кунлар хам озмиди Бир улимдан кайтардингиз буйнидаги дормиди Отабекни хайрон килган Маргилоннинг Кумуши Утган кунлар мехробидан чаён чикиб узбекни Кундошини захарлабди бир хотини бир бекни Боши эгик ким тулдирар кунгил деган кемтикни Отабекни вайрон килган Маргилоннинг Кумуши Она айтар у томонда кизлар эмас анди бор Тошкентничи сулувлари хам асали канди бор Эркаламай суймасангиз Зайнабларнинг панди бор Отабекни сарсон килган Марги\nУш бу группада кунгил кечмишларини, унинг бедорлигию, хар кимга хам насиб этилмас мухаббат азобларию рохатлари хакида сухбат курамиз. Группамизга мархамат.


ИнтерФУТБОЛ :: Арьен Роббен : «Бавария»га ўтиш-фаолиятимдаги энг тўғри қарор»\nАрьен Роббен : «Бавария»га ўтиш-фаолиятимдаги энг тўғри қарор»\nСўнгги йилларни «Бавария»да муваффақиятли ўтказган голландиялик Арьен Роббен фаолиятини якунлади. Бунгача ПСВ, «Челси» ва «Реал» каби клубларда тўп сурган футболчида Алекс Фергюсон бошчилигидаги «Манчестер Юнайтед»да ҳам ўйнаш имконияти бўлган. қуйидаги суҳбатда у келишув нимага амалга ошмагани ҳақида сўзлаб берди.\n- 2004 йили ПСВдан «Манчестер Юнайтед»га ўтишга яқин келгандингиз. Ўшанда Алекс Фергюсон сизга нима деганди ва нега «МЮ»га ўтмагансиз?\n- У билан Манчестерда бирга ов-қатланиб, суҳбат қурганмиз. Футбол ва ҳаёт ҳақида гаплашганмиз. Шунингдек, жамоанинг машғулотлар майдонига ҳам борганман. Ҳаммаси ажойиб эди. Аммо ПСВга қайтганимдан сўнг ҳеч нима юз бермади. Улар ҳеч қандай реал таклиф билан чиқишмаган ва келишув амалга ошмаган.\n- Ўшанда ПСВ «Челси» билан ҳам музокара олиб борганди. Балки лондонликлар кўпроқ пул таклиф қилишгандир?\n- Нима бўлганини билмайман. «Челси» билан музокара олиб бордим ва уларнинг режалари менга ёқди. Бир марта учрашганмиз ва ҳаммаси тезда рўй берган. Агар «МЮ» ўша учрашувимиздан кейиноқ таклиф билан чиққанида, ушбу жамоа сафига ўтган бўлардим. Лекин бундай бўлмади ва афсусланмайман.\n- 2004 йили «Челси» сиз учун 12 миллион фунт стерлинг тўлаганди. Ўшанда 20 ёшда эдингиз. Жозе Моуриньо қўл остида ўйнашдан қандай таассуротлар олгансиз?\n- Жозе ҳақиқатан ҳам талабчан ва қаттиққўл бўлган. Лекин бу омил менинг ривожланишим учун қўл келган, деб ҳисоблайман. Мен худди талабадек эдим. Умуман олганда, Моуриньонинг қўл остида кўп ўйин ўтказганман. У чиндан ҳам яхши менежер. Жозе ўзимга бўлган ишончимнинг ортишига ёрдам берган. У билан ишлаган давримиздан яхши хотиралар қолган.\n- Жароҳат олганингиздан сўнг «Челси»даги дастлабки ойларингиз қанчалик оғир кечган?\n- Жуда қийналганман. Формамни тиклаб олиш мураккаб бўлган. Аммо қайтганимда фантастик ҳолатда эдим ва «Челси»да яхши старт олганман. Ўзимнинг дастлабки учта ўйинимда биз 1:0 ҳисобида ғалаба қозонганмиз ва мен иккита гол урганман. Англияда керакли бўлган сифатлар - тезлик ва куч менда мужассам эди.\n- Англия чемпионатига тезда мослашиб кетишингизнинг сири нимада?\n- Англияга илк марта борганимда, соғайиб кетишни хоҳлаганман. Жароҳат туфайли жисмоний ҳолатимни юқори чўққига олиб чиққанман. Бунинг учун бир неча ой тер тўкканман. Натижада АПЛда ўзимни кўрсатиш учун имкон туғилган.\n- 2005 йили «Блэкберн»га қарши учрашувда сизга нисбатан қўполликлар жуда кўп бўлганди. Бу фаолиятингиздаги энг қийин ўйинми? Испания ёки Германияда ҳам шундай қилишадими?\n- Ўша ўйинни эслайман. Лекин мени 90 дақиқа давомида тепишган бошқа учрашув ҳам бор. Натижада оғир жароҳат олганман. Англиядаги ҳар бир баҳс тезкор. Сиз бунга нафқат жисмонан, балки руҳан ҳам тайёр бўлишингиз керак. Боз устига, ўзингизни жароҳатлардан ҳимоя қилиш учун ақлли бўлишингиз ҳам талаб этилади.\n- Моуриньо «Челси»да кўп жароҳат олганингизни айтиб, танқид қилганди. Унинг бу гаплари сизни ранжитганми?\n- Тўғрисини айтсам, бу ерда ҳеч қандай танқид йўқ. Агар футболчи жароҳат олса, мураббий ундан фойдалана олмаса, уни тушуниш керак. Жароҳат мураббийдан кўра футболчи учун оғир. Жозе ғалабага чанқоқ мураббий ва у ўз қўл остида кучли ўйинчилар бўлишини истайди.\n- Англияда Жон Терричалик ҳеч ким сизга кўп нарса ўргатмаганини айтгандингиз. У сизга қандай тавсиялар берган?\n- У мен билан бирга ўйнаган буюк сардорлардан бири. Унинг майдондаги хатти-ҳаракатлари барчамиз учун ўрнак эди.\n- Нима учун 2007 йили «Челси»дан «Реал»га ўтгансиз? Бу қийин қарор бўлганми?\n- «Челси»даги тизим бироз ўзгарган бўлсада, бундай қарорга келишим қийин бўлган. Жамоадаги дастлабки икки мавсумимда вингерлар билан ўйнаганмиз. Кейин Жозе бошқача тактика қўллай бошлади. Ўшанда ҳужумда ҳам ўйнашим мумкин эди. Лекин Андрей Шевченко ва Дидье Дрогбалар асосий бўлишган. Ўша пайтда «Реал»дан таклиф олдим ва «йўқ» дея олмадим.\n- Мадридда мухлислар билан муносабатингиз қандай бўлган?\n- Улар билан ҳамиша яхши муносабатда бўлганман. Мадриддаги дастлабки мавсумимда чемпион бўлганмиз ва «Барселона»ни 4:1 ҳисобида мағлуб этганмиз. Иккинчи мавсумимда эса фаолиятимдаги энг яхши футболни намойиш қилганман. Айнан ўшанда ўнг қанотда ўйнай бошлаганман.\n- Гарчи мавсумни яхши ўтказган бўлсангизда, 2009 йили «Бавария»га ўтиб кетгансиз. Бунинг сабаби нимада эди?\n- Ғалати вақтлар бўлган. Мавсумолди йиғинларда ажойиб ҳаракат қилганман. Лекин «Реал» Криштиану Роналду, Хаби Алонсо, Карима Бензема ва Какаларнинг трансфери учун катта пул сарфлаганди. Раҳбарият менга, Уэсли Снейдер ва Клаас-Ян Хунтелаарга ўзимизга бошқа жамоа топишимизни айтди. Улар пулларнинг бир қисмини қайтариш учун футболчиларни сотишларини таъкидлашди. Жамоа бош мураббийи Мануэль Пеллегрини билан муаммоларим бўлмаган. У жамоада қолишимни истаганди. Аммо клуб президенти Флорентино Перес якуний қарорга келиб бўлганди. қийин бўлсада кетишга мажбур эдим. Натижада «Бавария» билан шартнома имзоладим. Бу эса фаолиятимдаги энг тўғри қарор бўлганди.


ЛУКОЙЛ Ўзбекистонда Қандим газни қайта ишлаш мажмуаси қурилишини бошлади\n18:16 / 19.04.2016\n2016 йил 19 апрель куни Ўзбекистоннинг Бухоро вилоятида, Қандим газни қайта ишлаш комплекси қурилиши бошланиши муносабати билан тантанали тош қўйиш маросими бўлиб ўтди.\nТантанали маросимда, Ўзбекистон бош вазири Шавкат Мирзиёев ва Россиянинг "ЛУКОЙЛ" нефть компанияси президенти Вагит Алекперов иштирок этган.\nМаросимда сўзга чиққан Шавкат Мирзиёевнинг қайд этишича, мазкур лойиҳа йирик ва истиқболли бўлиб, рентабелли ҳисобланади. Унинг қайд этишича, Ўзбекистон томони лойиҳанинг муваффақиятли амалга ошиши учун зиммасидаги барча мажбуриятларни бажаради.\n«Қандим газни қайта ишлаш мажмуаси қурилишининг бошланиши билан Ўзбекистон табиий газ бойликларини ўзлаштиришда янги даврга киради. Уни фойдаланишга топшириш билан 2 мингдан ортиқ янги иш ўринлари яратилади», - деб қўшимча қилган Ўзбекистон бош вазири.\n«ЛУКОЙЛ» нефть компанияси президенти Вагит Алекперов ўз навбатида мазкур мажмуа компаниянинг Ўзбекистондаги энг йирик сармоявий лойиҳаси эканини таъкидлаб, унда энг замонавий технологиялар қўлланилиб, меҳнат унумдорлиги ва муҳофазаси ижобий тарзда ўз ечимини топишига ишонч билдирди.\nЭслатиб ўтамиз, «ЛУКОЙЛ» 2004 йилдан бери "Ўзбекнефтгаз" компанияси билан ҳамкорликда Қандим лойиҳасини амалга ошириб келади. Қандим гуруҳига 6та: Қандим, Қувачи-Олот, Оққум, Парсанкўл, Хожи ва ғарбий Хожи газ конденсат конлари киради.\nМажмуа ишга тушгач, йилига 8,1 млрд кубметр олтингугуртли табиий газ қайта ишланиб, табиий газ ва олтингугурт хом ашёси олинади.\nЛойиҳа доирасида, 114та бурғилаш ускуналари ўрнатилади. 300 километрдан ортиқ газ қувури ётқизилади. Бундан ташқари, ташқи электр таъминоти учун 100 километрдан ортиқ электр узатиш тармоғи барпо этилади. 160 км автомобиль йўли, темирйўл ҳамда 1200 кишига мўлжалланган замонавий ишчилар қўрғони қурилади. Умуман, қурилиш ишлари давомида 7 минг киши иш билан таъминланади.\n2015 йил февралида «ЛУКОЙЛ» компанияси Hyundai Engineering бошчилигидаги пудратчилар гуруҳи билан 2,662 млрд долларлик шартномани имзолаган эди. Ушбу лойиҳанинг илк босқичи жами 3,3 млрд долларга баҳоланмоқда. Мажмуа 2018 йили фойдаланишга топширилиши режалаштирилган.


Сиз шу ердасиз: Бош сахифа Маданий ҳаёт ЁДНОМА, 2020, 4-сон\nЯратилган куни 22.10.2020 05:15 | | | Кўрилган: 487\n“УШШОҚ” – КЎНГИЛ НАВОСИ\nТўғри, Сен устоздан айрилиб қолдинг,\nАйрилган фақат сен эмассан, ғижжак.\nНе учун ўзингни бу кўйга солдинг,\nТаранг тор йиғлайди, қўшиқ ҳам бешак.\nУстозни илк бор “Ушшоқ” ашуласи орқали таниганман. Бир марта уйларига ҳам борганман. Ўшанда мени ва шерикларимни қандай кутиб олганларини кўрсангиз эди. Бизнинг келганимизни эшитган Устоз: “Ассалому алайкум, хуш келибсизлар, Жамилахон, Ойгулхон, Расулжон, Ўлмасқори” исмларини уйғур ва ўзбек оҳангларида турли ижро йўллари билан бойитиб, яйраб-кулиб қаршимизга пешвоз чиққандилар. Бир лаҳзада гўё ария тинглагандек бўлдик ўшанда. Ҳовлида анча вақт суҳбатлашиб ўтирдик. Устознинг ҳаёти, ижоди ҳақида қанчалик қизиқмайлик, у киши ўзлари ҳақида гапирмасдилар. Расулқори Мамадалиев, Аминжон Насриддинов, Абдуҳамид Мирҳамидовга ўхшаш замондош санъаткорлар ҳақида сўзлашдан чарчамасдилар. Улар ҳақида гапирганларида тилларидан бол томарди гўё. Юнусқори Юсупов мана шундай самимий, дилкаш, камсуқум инсон эдилар.\nУстоз кутилмаганда қўлларига камон олиб “Дашнаво”, “Муножот” куйларини чала бошладилар. “Муножот”нинг сурнай йўлини мен илк дафъа у киши ижроларида эшитганман. Куйлар тугагач, “Баёт-1”, “Тошкент Ушшоғи”ни айтиб бердилар. Ижроларидан лол эдик. Улуғ мутафаккирлар Фузулий ва Навоий билан ошиқона суҳбат қургандек бўлдик. Бетакрор наволардан сармаст ҳолда устоз билан хайрлашдик. Мана шу илк ва ягона учрашувга ҳам салкам 50 йил бўлибди.\nЮнусқори Юсупов 1932 йилнинг айни қиш палласида Андижон вилояти Пахтаобод туманининг Абушқа қишлоғида оддий оилада туғилган. Онаси Фотима ая ва отаси Юсуф акаларнинг қувончлари чексиз эди. Аммо боланинг чилла даври ўтгач, бу шодликка гўё нуқта қўйилди. Сабаби, Юнуснинг кўзлари кўрмас эди. Юнус ҳали болалигиданоқ қўлига илинган нарсани чилдирма қилиб чалар ва болаларга хос беғуборлик билан ашулалар айтарди. Бундан завқланган қўшнилари унга найча ва бошқа ҳар хил ўйинчоқлар совға қилишарди. Улар орасида Юнусқорига дутор ясаб берганлари ҳам бўлган. Ўғлининг мусиқага иштиёқи баландлигини сезган Юсуф ака унга балалайка олиб беради. Ҳеч қанча вақт ўтмай, кичик Юнус балалайкада куйлар чала бошлайди. Анчайин мураккаб ашулаларни соз жўрлигида айтишга киришади. Бироқ ота-онаси унинг ҳофизи мураттаб бўлишини Аллоҳдан сўрар эдилар. Уларнинг дуолари ижобат бўлиб, Юнусқори 5-6 ёшлариданоқ Қуръон оятларини тўлиқ ёд олди. Ўзининг ёқимли қироати билан қўшниларини лол қолдира бошлади.\nКунларнинг бирида ёш Юнусқори тенгдошлари билан бир тўйга бориб қолади. Уларни кўрган оқсоқоллардан бири болаларга қараб: “Сизлар четда туринглар, Юнус, сен ашулачиларнинг ёнига бориб ўтиргин”, – дейди. Давра охирига етай деганда халқ “Юнусқоридан ҳам эшитайлик”, дея илтимос қилади. Унинг ашуласини тинглаган ўша даврнинг машҳур созандалари тўй аҳлига “Бу болани эҳтиёт қилиш, истеъдодини асраш керак”, дейдилар. Бундан хурсанд бўлган Юнусқорининг отаси ўғлига “Родина” радиоприёмнигини сотиб олиб берган экан. Фарзандининг мусиқага қизиқиши кун сайин ортиб бораётганини кўрган Юсуф ака уни кекса созанда Абдумалик Юнусов ҳузурига олиб боради. Созанда болани шогирдликка қабул қилиб, унга камон чалиш сирларини ўргатади. Устоз сабоқларидан баҳраманд бўлган иқтидорли шогирд тез кунда яхшигина камончига айланади. Ўзи билган ва ўрганаётган барча ашулаларни камон чалиб айта оладиган маҳоратли санъаткор даражасига эришади.\nЮнусқори Юсупов 1950-йиллардан бошлаб турли мусиқий тўгаракларда мураббий сифатида фаолият юритади. Шогирдлари орасида қатор моҳир хонанда ва созандалар етишиб чиқади. Ўтган асрнинг 70-йиллари ўрталарида Пахтаобод тумани маданият уйи қошида мақомчилар ансамблини тузган устоз умрининг охиригача унинг бадиий раҳбари сифатида ижрочилик соҳасида баракали меҳнат қилади. 1987 йилда Юнусқори Юсуповнинг улуғ хизматлари давлатимиз томонидан “Ўзбекистонда хизмат кўрсатган маданият ходими” унвони билан муносиб тақдирланди.\nШукурлар бўлсинки, Аллоҳ қаҳрамонимизни яхши инсонларга рўбарў қилиб, айни унутилмас учрашувлар унинг диёримиздаги номдор ҳофизлар даражасига кўтарилишига сабаб бўлди. Шундай учрашувлардан бири 70-йиллар кўкламида содир бўлган эди. Ўша йили Ўзбекистон халқ шоири домла Ҳабибий Андижонга қилган ижодий сафари давомида Пахтаобод туманига ҳам ташриф буюрадилар. Тадбирларнинг бирида шинавандалар Юнусқоридан ҳам бир жуфт ашула эшитиш истаклари борлигини домла Ҳабибийга билдирадилар. Ҳассос шоир, аруз илмининг билимдони таклифни бажонидил қабул қилади. Юнусқори Юсупов “Ушшоқ”, “Чоргоҳ”, “Насруллойи” ашулаларини ғоят нозик дид, теран ҳиссиётлар билан ижро этгандилар ўшанда. Ушбу ижролардан таъсирланган домла Ҳабибий ҳофизни кўзда ёш билан бағрига босиб, самимий дил сўзларини изҳор этади. “Радиода овозли ёзувларингиз борми?” – дея сўрайди шоир. Ҳофиз ҳаяжондан лаблари титраганча “Йўқ”, – деб жавоб беради. “Тошкентга борганмисиз?” – деб яна сўрайди шоир. Юнусқорининг “Бормаганман”, деган жавобини эшитгач, “Тошкентга, албатта, борасиз, бизнинг хонадонда меҳмон бўласиз, биз маза қилдик, халқ ҳам тинглаб яйрасин-да”, дея ҳофизнинг қўлига уй манзили ёзилган қоғозни тутқазади.\nМазкур учрашувдан ҳеч қанча вақт ўтмай, академик, Ўзбекистон халқ артисти Юнус Ражабийдан келган мактубда ёш ҳофиз радиога таклиф этилиб, унинг ижросидаги қўшиқларни фонотекага муҳрлаш истаги битилган эди. Севимли шогирди Насрулло Обидов билан пойтахтга келган Юнусқори Юсуповни ўзбек мусиқасининг улуғ намояндаси илиқ кутиб олади. Ёш ҳофиз куйлаган “Ушшоқ”ни Юнус Ражабий ва у билан бирга ўтирган ижрочи-ю созандалар камоли диққат билан тинглайдилар. Ашула тугагач, ҳассос санъаткор ҳофизнинг бошини силаб, мамнуният ва ҳаяжон билан офарин, деб алқаганларини Юнусқори умрининг охиригача ёдида азиз хотира каби сақлади. Ўшанда у киши: “Бу йигитни бадиий кенгашга қўйиб ўтирманглар, у ўзининг Абушқа қишлоғидаги бадиий кенгашдан ўтиб келган экан”, дея самимий ҳазиллашгандилар. Юнусқори ижросидаги “Баёт”, “Ушшоқ” ва яна ўнга яқин ашулалар ўша куниёқ магнит тасмасига туширилди. Салкам 60 йилдирки, бу қалбга яқин наволар Ўзбекистон радиоси фонотекаси олтин фондида сақланиб келмоқда.\nШу ўринда Юнусқори Юсупов ижро этган “Ушшоқ” ашуласи ҳақида икки оғиз сўз. Мазкур ижро намунасини тингларканман, бир нарсани фаҳмлагандек бўлдим. Гап шундаки, икки улуғ ҳофиз “Ушшоқ” ижрочилигининг байроқдорлари бўлиб, уларнинг бири Мулла Тўйчи Тошмуҳаммедов, иккинчиси Юнус Ражабийдир. Мулла Тўйчи ҳофизнинг ижро йўли ундаги овоз ва парда муносабатларини сақлаб қолган ҳолда ашулани бойитган бўлса, академик Юнус Ражабий ҳам ўзбек мақомчилигининг билимдони, моҳир созанда, хонанда ва бастакор сифатида “Қаро кўзум” номи билан шуҳрат топган бу қўшиққа ҳар томонлама зукколик билан ёндашганди. Асарнинг мазмун-моҳиятини Юнус Ражабийгача, ундан кейин ҳам бу қадар муваффақиятли очиб бера олган биронта санъаткорни билмайман. Юнусқори Юсупов “Ушшоқ”ни мана шу нозик жиҳатларини назардан қочирмаган ҳолда ўта масъулият билан ижро этган улуғ ҳофиз эдилар. Унинг айни ижросидан ўзидан олдин ўтган икки “Ушшоқ”хон йўлига садоқат руҳи баралла уфуриб туради. Ижрочи “Ушшоқ”ни тақлиддан йироқ тарзда ўз овозида куйлаб, “Ушшоқ”хонликда Мулла Тўйчи Тошмуҳаммедов, Юнус Ражабийлар сафига қўшила олди.\nИстеъдодли санъаткор, маҳоратли бастакор, фидойи устоз Юнусқори Юсупов 1987 йилнинг майида вафот этди. Унинг ижросидаги 300 дан ортиқ гўзал ижро намуналари ўзбек мақомининг олтин оҳанглари сифатида сақланмоқда. Қолаверса, ҳофизнинг қатор издошлари бугунги кунда ёшлар онгига ўзбек мумтоз мусиқаси ва мақомларининг соҳир оҳангларини сингдириш йўлида беминнат хизмат қилиб келмоқда. Таъкидлаганимиздек, Юнусқори Юсуповдан қолган олтин мусиқий мероснинг энг мунаввар саҳифаси “Ушшоқ” эди. Унинг овози садоланган “Ушшоқ” оҳанглари санъатсевар халқимизнинг кўнгил бонги ўлароқ узоқ йиллар қалбларда яшайди.


Умумбелгиланган солиқларни тўловчи Давлат корхонасининг мулкини ижарага беришда ижарага берувчи бўлиб Давлат мулкини ижарага бериш марказлари ҳисобланади. Ўзбекистон Республикаси Вазирлар Махкамасининг 2009 йил 08 апрелдаги 102-сонли қарори билан тасдиқланган “Давлат мулкини ижарага бериш” тўғрисидаги Низомнинг 23 банди учинчи хатбошисида Ижарага берувчининг (Давлат мулкини ижарага бериш маркази) транзит ҳисоб рақамига тушадиган давлат мулки ижарасидан маблағлар, шунингдек ижара тўлови кечиктирилганлиги учун ундирилган пеня ва шартнома мажбуриятлари бузилганлиги учун жарималар суммаси қуйидаги тартибда тақсимланиши белгиланган, яъни ижара тўлови маблағларининг 50 фоизи - Хусусийлаштирилган корхоналарга кўмаклашиш жамғармасига, 40 фоизи - давлат мулкини балансида сақловчига, 10 фоизи - ижарага берувчига йўналтирилади.\n1. Ижарадан олинган даромад хизматларни реализация қилишдан даромад сифатида ёҳуд операцион фаолиятнинг бошқа даромадлари сифатида эътироф этилиши мумкин. Ижара бўйича тушум қандай даромад эканини аниқлаш учун унинг жами реализация бўйича тушумдаги улушини аниқлаш лозим. Мол-мулкни ижарага беришдан даромад товарларни (ишларни, хизматларни) реализация қилишдан олинган даромадларнинг умумий суммасидан ортиқ бўлса, хизматларни реализация қилишдан олинган даромад деб эътироф этилади ва 9030 “Ишлар бажариш ва хизматлар кўрсатишдан даромадлар” счётида ҳисобга олинади. Агарда ижарага беришдан даромад товарларни товарларни (ишларни, хизматларни) реализация қилишдан олинган даромадларнинг умумий суммасидан ортиқ бўлмаса, бошқа даромадлар деб эътироф этилади ва 9350 “Оператив ижарадан даромадлар” счётида ҳисобга олинади.\n2. Бухгалтерия ҳисобида акс эттириш учун:\nХизматларни реализация қилишдан олинган даромад сифатида тан олинса – 9030 “Ишлар бажариш ва хизматлар кўрсатишдан даромадлар” счётида ҳисобга олинади;\nОперацион фаолиятнинг бошқа даромадлари сифатида тан олинса – 9350 “Оператив ижарадан даромадлар” счётида ҳисобга олинади.\nУшбу операциялар бухгалтерия ҳисобида уч томонлама тузилган ижара шартномаси ҳамда ўрнатилган тартибда расмийлаштирилган счёт-фактура асосида акс эттирилади. Давлат мулкини ижарага беришда Давлат мулкини ижарага бериш маркази билан Балансда сақловчи ўртасида расмийлаштирилиладиган идоравий ҳужжатлар мавжуд бўлиши мумкин. Уни аниқлаш учун Давлат мулкини ижарага бериш марказларига мурожаат қилиш лозим.\n3. Давлат мулкини ижарага бериш хизматлари бўйича оборотлар қўшилган қиймат солиғидан озод этилади (СКнинг 208-моддаси).\nКорхонамиз умумбелгиланган солиқлар тўловчиси. Чет эл корхонасидан хизматларни харид қилдик ва 2000 евро миқдоридаги пул маблағларини тўлаб бердик. Яъни Германия Федератив Республикаси корхонаси ходимлари Ўзбекистонга келиб, корхонамизга тегишли бўлган ишлаб чиқариш линияларини техник кўрикдан ўтказишди.... Далее\nЖамиятда Урганч шаҳрида Хокимнинг қарори билан ажратилган 8.1985 гектар ер майдонига эга участка ва биноиншоотлари мавжуд. Шунингдек, Янгиариқ туманида экин ер майдонлари мавжуд бўлиб, 2013 йилда 73.9 гектарни, 2014 – 2017 йилларда 71.2 гектарни ташкил қилган.... Далее


11 ой аввал 1527 Абдулазиз Мўмин\nРасулуллоҳ соллаллоҳу алайҳи васалламнинг ҳукмларига итоат этиш, келтирган шариатларига эргашиш зарур бўлади, чунки иймон келтириш ва тасдиқлаш шарт бўлгач, итоат этиш ҳам шарт бўлади. Итоат этиш деганда у зот келтирган диний кўрсатмаларга бўйсуниш назарда тутилади. Аллоҳ таоло: «Эй иймон келтирганлар! Аллоҳга ва Расулига итоат этингиз!», Оли Имрон сурасининг 132-оятида: «Аллоҳ ва Расулига итоат қилинг, шояд шунда сизларга раҳм қилинса», Нур сурасининг 54-оятида эса: «Агар унга итоат қилсангиз, ҳидоят топарсиз», Нисо сурасининг 80-оятида: «Ким Расулга итоат қилса, Аллоҳга итоат қилибди», деган.\nҲашр сурасининг 7-оятида: «Расул сизларга келтирган нарсани олингиз, у сизларни қайтарган нарсадан қайтингиз ва Аллоҳдан қўрқингиз! Албатта, Аллоҳ жазоси қаттиқ Зотдир», дейилган.\nНисо сурасининг 64-оятида: «Қайси пайғамбарни юборган бўлсак, Аллоҳнинг изни билан унга итоат қилиниши учун (юборганмиз)», дейилган.\nМазкур оятларда Аллоҳ таоло расулига итоат қилишни Ўзига итоат этиш билан бир қаторга қўйди ва бунинг учун буюк ажру савоблар ваъда қилди. Расулига қарши чиққанларни қаттиқ жазодан огоҳлантирди. У зотнинг амрларига итоат этиш ва қайтарганларидан қайтишни вожиб қилди.\nУламолар: «Расулуллоҳга итоат этиш у зотнинг суннатларини лозим тутиш, нимани келтирган бўлсалар, барчасига бўйсуниш билан амалга ошади. Аллоҳ таоло қайси пайғамбарни юборган бўлса, умматларига итоатни фарз қилган. Кимда-ким пайғамбарининг суннатига итоат қилса, албатта бундай кишилар Аллоҳнинг фарзларига итоат қилади», деганлар.\nСаҳл ибн Абдуллоҳ Тустарий раҳматуллоҳи алайҳдан Ислом динининг барча аҳкомлари ҳақида сўрашганда: «Уларнинг барчаси Аллоҳ таолонинг «Расул сизларга келтирган нарсани олингиз, у сизларни қайтараган нарсадан қайтингиз ва Аллоҳдан қўрқингиз!» оятида жам бўлган», деган эканлар.\nАбу Лайс Самарқандий Аллоҳ ва Унинг расулига итоат этиш маъносидаги оятни «Аллоҳнинг фарзларига, Расулуллоҳнинг суннатларига итоат этингиз» дея тафсир қилган.\nАйримлар: «Ҳаром қилган нарсалардан четланиш билан Аллоҳга итоат этиш, кўрсатмаларга амал қилиш билан Расулуллоҳга итоат этиш бўлади», деганлар.\nПайғамбар соллаллоҳу алайҳи васалламга бўйсунишнинг зарурлиги суннати набавияда ҳам таъкидланган.\nИмом Бухорий Абу Ҳурайра розияллоҳу анҳудан ривоят қилган ҳадисда Расулуллоҳ соллаллоҳу алайҳи васаллам: «Ким менга итоат қилса, Аллоҳга итоат қилибди. Ким менга итоат қилмаса, Аллоҳга итоат қилмабди. Ким менинг амиримга итоат қилса, менга итоат қилибди, ким менинг амиримга итоат қилмаса, менга итоат қилмабди», дедилар.\nДўзахга тушган иймонсизлар пушаймонлик фойда бермайдиган пайтда шундай нола қилар экан: «Юзлари оловда айлантириладиган кунда, улар: «Кошки эди, Аллоҳга итоат этганимизда, Расулга итоат этганимизда», дейдилар».\nИмом Бухорий ва Муслим ривоят қилган ҳадисда Расулуллоҳ соллаллоҳу алайҳи васаллам: «Қачон сизларни бир нарсадан қайтарсам, қайтинглар. Сизларга бир ишни буюрсам, кучингиз етганча бажаринглар», деганлар.\nИмом Ҳоким Абу Ҳурайра розияллоҳу анҳудан ривоят қилган ҳадисда Расулуллоҳ соллаллоҳу алайҳи васаллам: «Бош тортувчидан ташқари умматимнинг ҳар бири жаннатга киради», дедилар. Улар (саҳобалар): «Ё Аллоҳнинг расули, бош тортувчи ким?» дедилар. У зот: «Ким менга итоат қилса, жаннатга киради, менга итоат этмаган кимса бош тортувчидир», дедилар.\nИмом Бухорий ривоят қилган ҳадисда Расулуллоҳ соллаллоҳу алайҳи васаллам айтадилар: «Мен билан Аллоҳ таоло мени юборган нарсанинг мисоли бир қавм олдига бориб: «Эй қавм! Мен (устингизга) қўшин(бостириб келаётгани)ни ўз кўзим билан кўрдим. Шубҳасиз, мен сизларни холис огоҳлантирувчиман. Ҳимояланинглар!» деганга ўхшайди. Қавмидан бир тоифа унга итоат этиб, тун охири бўлишига қарамасдан йўлга отланди. Хотиржамлик билан юрдилар ва нажот топдилар. Бошқа бир тоифа ёлғончига чиқарди ва жойларидан жилмадилар. Тонгда улар устига қўшин ҳужум қилиб, битта қолдирмай ҳаммасини қириб ташлади. Мана шу менга итоат қилиб, келтирганларимга эргашганлар ва итоат қилмасдан мен келтирган ҳақни ёлғонга чиқарганларнинг мисолидир».\nУшбу ҳадиси шарифда Аллоҳ ва расулига итоат этганларга охиратда нажот; итоат этмай, қарши чиққанларга азоб ва ҳалокат борлиги баён қилинган. Шу ўринда ҳадиси шарифда келган «итоат этмаслик» сўзи ёлғонга чиқариш, ишонмаслик натижасида ҳосил бўладиган саркашлик маъносида эканлигини таъкидлаб ўтиш лозим.\nИмом Бухорий ва Муслим ривоят қилган бошқа ҳадисда Расулуллоҳ соллаллоҳу алайҳи васаллам айтадилар: «Менинг мисолим бир ҳовли қуриб, унда зиёфат уюштирган ва чақириш учун жарчи юборган кишига ўхшайди. Ким жарчининг чорловини қабул қилса, ҳовлига киради ва зиёфатдан ейди. Ким жарчининг чорловини қабул қилмаса, ҳовлига кирмайди ва зиёфатдан емайди. Ҳовли – бу жаннат. Жарчи – бу Муҳаммад соллаллоҳу алайҳи васаллам. Ким Муҳаммадга итоат қилса, Аллоҳга итоат қилибди. Ким Муҳаммадга итоат қилмаса, Аллоҳга итоат қилмабди. Муҳаммад одамлар орасидаги фарқловчидир». Яъни иймонлилар билан иймонсизлар ораси у зотни тасдиқлаш ёки ёлғонга чиқаришларига қараб ажратилади.\n Анфол сураси, 20-оят.\n Ҳар бир иш худди Расулуллоҳ айтганларидек ёки кўрсатиб берганларидек амалга оширилса, итоат тўлиқ бўлади.\n Манфаат кўзламайдиган, алдамайдган, фирибгарлик қилмайдиган огоҳлантирувчи.


Қозоғистон ИИВ раҳбари фигурали учувчи Денис Тен ишини биринчи марта изоҳлади\nҚозоғистон Ички ишлар вазири Қалмуғамбет Қосимов фигурали учувчи Денис Теннинг ўлимини биринчи марта изоҳлади, деб хабар бермоқда Казинформ.\n7 август куни Россия ва Қозоғистон ИИВ қўшма ҳайъати сессиясининг якунлари бўйича брифингда сўзга чиққан Қосимов ушбу иш бўйича учинчи гумон қилинувчининг ушланиши тафсилотларини хабар қилди. Унинг сўзларига қараганда, махсус операция ўта қийин бўлди, чунки гумон қилинувчи аёл “биринчи кечани жарликда ўтказган, кейин манзилларини ўзгартириб турган”.\n«Булар кимлар? Улар бошқа жойдан келган кишилар. Бири Жамбул вилоятидан, бошқаси Қизил Ўрдалик. Учинчи иштирокчи – аёл киши, у ҳам Жамбул вилоятидан келган, ўша вилоятда ишлайди. Ёзда бу ерда официант бўлиб ишлашга келган. Улар учрашишган, ишнинг моҳиятига кўра, аслида бу иккиси машиналарнинг ён кўзгуларини ўғирлаш билан шуғулланиб юрган», - деб вазирнинг сўзларидан иқтибос келтирмоқда, Казинформ.\nЖанар Толибоева бу иш бўйича учинчи гумон қилинувчи бўлиб ўтмоқда. 25 июль куни у икки ой муддатга қамоққа олинди. Фигурали учувчини ўлдиришда дастлабки икки гумон қилинувчи — Нурали Қиясов ва Арман Кудайбергеновнинг ушланганини ҳукумат вакиллари эртаси куни хабар қилишган эди. Олмаота прокуратураси матбуот хизматининг 20 июль куни эрталаб тарқатилган матбуот хабарномасига кўра, уларнинг шахси воқеа шоҳидларининг кўрсатмаларини текшириш ва ташқи кузатув видеокамераларидаги ёзувларни ўрганиш якунлари бўйича аниқланди.\nҚосимов Денис Теннинг оиласи билан учрашганини ҳам хабар қилди. "Биз ҳаммамиз Денис Теннинг бу тарздаги бемаъни ўлимидан қайғудамиз. Кўпчилигингиз билмайсиз, лекин у бизнинг ўз одамимиз эди. У 2011-2012 йилларда Миллий гвардияда хизматни ўтади ва у бизда спорт бўйича катта инструктор бўлиб ишлади. Бизнинг спортчиларимиз билан шуғулланишга вақт топарди, шунинг учун Денис Теннинг ўлими барча қозоғистонликлар учун бўлгани каби, биз учун ҳам ўрнини тўлдириб бўлмас йўқотишдир. Бу оилага шахсан ўзим бордим, ҳамдардлик билдирдим", - деди Қалмуғамбет Қосимов.\nСочидаги ўйинлар совриндори Денис Тенга ҳужум 19 июль кундузи, шаҳарнинг марказий қисмида содир этилганди. У кейинчалик ўзи ўша куни пичоқдан яраланган ҳолда келтирилган Олмаота касалхонасида жон берди. Унинг кўп қон йўқотганлиги хабар қилинган эди. Бу шов-шувли қотиллик борасида ижтимоий тармоқларнинг Қозоғистон сегментида шаҳардаги хавфсизлик ҳолати ҳақида мунозаралар пайдо бўлди, Олмаотанинг жамоатчилик кенгаши мамлакат раҳбариятига погон таққан бир неча мулозимларни истеъфога жўнатишни тавсия қилди.


Тавоф | HikmatNuri\nCategory Archives: Тавоф\nБу категорияда тавофга тааллуқли фатволар билан танишасиз.\nСавол: Каъба атрофидаги тавофнинг турлари бор. У турлар қайсидир ва ҳар бир турнинг ҳукми нима?\nИлмий Тадқиқотлар ва Фатво Бериш Доимий Қўмитаси жавоб беради (Фатво № 11816-2):\nКаъба атрофида қилинадиган тавоф турлари кўп бўлиб, улардан баъзилари қуйидагилардир:\n− Ифоза тавофи. Бу тавоф ҳажда – Арафотда турилганидан кейин Қурбон ҳайити ва ундан кейинги кунларда қилинади ва уни Зиёрат тавофи деб ҳам аталади. Бу тавоф ҳаж рукнларидан биридир.\n− Қудум тавофи. Бу тавоф фақатгина ҳаж ёки ҳаж ва умра учун эҳром боғлаган одам Каъбага етиб келганида қиладиган тавоф бўлиб, уламолар ўртасидаги фарқли кўришларга кўра, у, ё ҳажнинг фарзларидан ёки суннатларидан биридир.\n− Умра тавофи. Бу, умранинг рукнларидан бири бўлиб, усиз умра раво бўлмайди.\n− Видолашув тавофи. Бу – ҳаж амалларини тугатиб, Макка шаҳридан чиқиб кетишдан олдин қилинади ва ҳоиза ва туғруқ қони келган хотин−қизлардан бошқа барча ҳожилар учун вожибдир. Унинг вожиблиги уламоларнинг қувватли қавлларига кўрадир. Уни қилмаган одам қурбонликка яроқли жонлиқ сўйиб жарима тўлаши керак.\n− Назр тавофи. Агар тавоф қилишга назр қилинган бўлса, буни «Назр тавофи» деб аталади. Назр бўлгани боис, уни қилиш вожибдир.\n− Кўнгилли (нафл) тавоф.\nБу тавофларнинг барчаси еттитадан бўлиб, уларни тугатган одам имкони бўлса Иброҳим алайҳиссалом мақоми орқасида икки ракаат намоз ўқийди. Агар у ерда ўқиш имкони бўлмаса, Масжидул Ҳаромнинг ҳар бир жойида ўқиса ҳам бўлаверади.\nРавоқлар тагида тавоф қилиш жоиз эмасми?\nСавол: Ўтган (1400) йили ҳаж қилдим. Ташриқ айёмларининг иккинчи кунида заволдан сўнгра тошларни отиб бўлгач, Видолашув тавофини қилиш учун Каъбага бордим. Минонинг охиридаги чодирларимиз турган жойдан Жамаротларга, у ердан эса Ҳарамга пиёда бордим. Ҳарамга етиб келиб не кўз билан кўрайки, ўта тиқилинч эди. Одамларнинг тавоф айланаси масжиднинг равоқларигача етиб борган эди. Пешин вақти ва биз юришдан ўта чарчаган эдик. Ёнимдаги икки ҳамроҳим иссиқ ва тиқилинчдан қийналганлари учун: Келинглар, юқори қаватда тавоф қилайлик?,− дейишди. Тавофни қилиб, ўлкамизга қайтдик. Бу йил ҳажга бориб Минода Илмий Тадқиқотлар, Даъват, Иршод ва Фатво Бериш Доимий Қўмитасининг баъзи шайхларидан бу масъала ҳақида сўрадим. Уларнинг баъзилари тиқилинч ва равоқлар тагида қилинган тавоф ўрнига юқори қаватда қилинган тавофнинг раво эканини айтса, бошқаси раво эмаслигини айтди. Чунки, юқори қаватлар Каъбанинг бўйидан баланд эмиш. Мен сиз жанблардан бу мавзуга ойдинлик киритиб беришингизни лтимос қиламан.\nИлмий Тадқиқотлар ва Фатво Бериш Доимий Қўмитаси жавоб беради (Фатво № 4329):\nАга ҳолат айтилганидек бўлган бўлса тавофингиз раводир ва сизларга гуноҳ бўлмайди.\nТавофнинг еттинчисини юқорида қилдим …\nСавол: Сизларга шундай тушунтирай: Мен ўтган йили ҳажимни тўкис қилиб бўлгач, Видолашув тавофи учун Ҳарамга бордим. У ер ўта тиқилинч эди. Олтита тавофни қилиб бўлганимизда аср намозига азон айтилди. Тавоф маконида тиқилинчдан намоз учун тўхтай олмадик. Анчагина қийналиб Каъбанинг атрофидан чиқдик ва еттинчи тавофимизни қилиш учун юқори қаватга кўтарилдик ва ўша ерда аср намозини жамоат билан ўқидик. Сўнгра видолашув тавофини қилар экан, замзам сувидан ичдик. Бизнинг бу ҳажимиз ва Видолашув тавофимиз равоми?\nШуни ҳам айтиб ўтишимиз керак−ки, айрим одамлар ҳажимизнинг ҳаж бўлмаганини айтишмоқда. Чунки, тавофни ҳам намоз каби гап ёки ейиш ёхуд ичиш билан узиш мумкин эмас эмиш. Биз эса одамлар билан гаплашдик ва замзам сувидан ичдик. Бундан ташқари, бизга тавофнинг бир қисмини пастки, қолган қисмини эса юқори қаватда қилиш ҳажимизни бузганини ҳам айтишди. Аллоҳ устингизданмукофотларни ёғдирсин, бизга бу масъалани тушунтириб берсангизлар.\nИлмий Тадқиқотлар ва Фатво Бериш Доимий Қўмитаси жавоб беради (Фатво № 3970):\nАгар ҳолат айтилганидек бўлган бўлса, сизларнинг ҳажингиз ҳам, тавофингиз ҳам раводир. Еттинчи тавофингизни масжиднинг юқори қаватида қилишингиз ҳамда у билан олтита тавоф орасини намоз ёки ичиш ёки гапириш билан узишингизнинг бирон зарари йўқдир.\nБешинчи тавофни қилгач намозга саф тортиш\nСавол: Биров Каъбани тавоф қилар экан, масалан, бешинчи тавофини тугаллашидан илгари намозга иқомат айтилди ва у намоз ўқиб сўнгра тавофини тугалламоқчи бўлса, бешинчи тавофини келган жойидан давом эттирадими ёки қилган бешта тавофини бекор қилиб, Ҳажарул Асваднинг рўпарасига ўтиб янгитдан биринчи тавофини бошлайдими?\nИлмий Тадқиқотлар ва Фатво Бериш Доимий Қўмитаси жавоб беради (Фатво № 7306-7):\nТўғриси, бундай ҳолатда у тавофини бекор қилмайди балки имом билан намоз ўқиш учун тўхтатган намозини тугаллаш учун тавофини давом эттираверади.\nИфоза тавофининг вақти қачон тугайди?\nСавол: Ифоза тавофининг вақти қачон тугайди?\nИлмий Тадқиқотлар ва Фатво Бериш Доимий Қўмитаси жавоб беради (Фатво № 13492-2):\nЗаиф ва уларнинг ҳукмида бўлган одамларга Ифоза тавофи Ҳайит кунининг ярим кечасидан бошланади. Унинг тугаши учун муайян вақт йўқ. Бироқ, ҳожи Ифоза тавофини тугаллаши учун, ўзига мулойимликни раво кўриб, тиқилинчларда бошқаларга ҳам зарар бермай, ўзи ҳам зарарланмай тавоф қиладиган фурсат учун ҳар имкониятни ғанимат билиши керак.


Августдан об-ҳаво яна исиб кетиши кутиляпти » Sangzor.uz - Жиззах янгиликлар портали\nSangzor.uz - биз сизга яқинмиз! » Breaking news » Августдан об-ҳаво яна исиб кетиши кутиляпти\nГидрометеорология хизмати дам олиш кунларида Ўзбекистонда кутилаётган об-ҳаво маълумотини эълон қилди.\nБугун ва эртага ҳам республикамизда бироз салқин об-ҳаво сақланиб қолади. Кам булутли бўлади, баъзи жойларда ўзгариб туради. Ёғингарчилик кутилмайди, фақат бугун Андижон, Наманган, Фарғона вилоятларида куннинг биринчи ярмида қисқа муддатли ёмғир ёғиши, момақалдироқ бўлиши мумкин. Ҳаво ҳароратининг кундуз кунги қиймати 32-37° ни ташкил этади. Шамолнинг тезлиги баъзи жойларда 17-22 м/с гача кучаяди.\nФарғона водийси вилоятларининг тоғли ҳудудларида ва водийнинг Қирғизистон Республикаси билан ёндош ҳудудларида кутилаётган маҳаллий ёмғирлар ҳисобига, 30-31 июлда Андижон, Наманган, Фарғона вилоятларининг тоғ олди ва тоғли ҳудудларида сел келиши хавфи бор.\n1 августдан республикамизни салқин ҳаво массалари аста-секин тарк эта бошлайди. Унинг ўрнини Эрондан кириб келадиган иссиқ ва қуруқ об-ҳаво массалари эгаллайди. Кундуз куни ҳаво ҳароратининг 35-40° гача исиши кутилмоқда.\nРеспубликанинг тоғли ҳудудларида баъзи жойларида қисқа муддатли ёмғир ёғиши, момақалдироқ бўлиши мумкин.\nБугун Ўзбекистоннинг айрим ҳудудларида қор ёғиши мумкин\nБугун Ўзбекистонда қор ва ёмғир ёғиши кутилмоқда\nСовуқ ҳарорат эртага ҳам давом этадими? «Ўзгидромет» маълумоти


26.11.2018 17:19 0 1872\nБизнинг кундалик саъй-ҳаракатларимиз, мақсадимиз бахтиёр яшашни кўзлайди. Бахтиёрлик — меҳнат туфайли рўй берадиган ҳодиса. Одамларнинг айтишича, пул — бахтнинг калити эмас. Лекин агар пулингиз бўлса, сиз мана шу бахт калитини ясаб олишингиз мумкин. Аслида мол-дунёга эгалик қилиш бахт дегани эмас. Бахтиёрлик — бу яратувчанлик ҳиссидан лаззатланишдир. Муваффақият эса, мана шуни ҳис қилиш. Ҳадеб бахт излаганинг билан бахтиёр бўлиб қолмайсан. Ҳаётдан фақатгина маъно изласанг, яшай олмайсан.\nМуваффақият бу — ерга урилгач, иложи борича баландроққа сакраш дегани.\nБир қараганда ҳаётда муваффақият қозониш, ғолиб бўлиш оддий ҳодисага ўхшаб кўринади. Шунчаки шуурингдаги «ғолиб бўлиш тугмаси»ни босасан ва довюраклик билан олға бораверсан. Албатта, ғолиб бўлиш доимо ҳузурбахш. Бироқ, ғолиблик бу — мақсаднинг моҳияти эмас. Мақсаднинг моҳияти — бу ғолиб бўлиш учун ичимизда уйғонган истак, орқага чекинмаслик руҳидир.\nҲар ким муваффақият омилини ўзича тасаввур қилади. Ким учун муваффақиятнинг ягона сири одамларнинг кўнглига йўл топиш бўлса, бошқалар учун эрта уйғониш, қаттиқ меҳнат қилиш — бу муваффақиятнинг таркиби.\nМуваффақиятли инсонлар муваффақиятларининг муҳим омили сифатида уларнинг ҳаётларида муҳим ўрин эгаллаган инсонларни айтишади. Хусусан, XX асрнинг атоқли сиёсатдонларидан бири бўлган Ҳаролд Макмилланнинг фикрича, бирор бир эркак аёлнинг эътиборисиз муваффақият қозона олмайди. Бу она ёки турмуш ўртоғи бўлиши мумкин. Агар эркак уларнинг иккаласидан ҳам меҳр-эътибор олиб турса, демак Худо уни икки марта омадли қилиб яратган экан.\nҲар қандай муваффақиятнинг калити ҳаракатдир.\nАксарият муваффақиятли инсонлар ҳаётини синчиклаб ўргансангиз, ҳаёт уларни қийинчиликлар билан қанчалар тоблаганини кўрасиз. Уларнинг аввалги ва кейинги ҳаётларини солиштирар экансиз, туннинг энг қоронғу лаҳзалари тонг отишидан бир неча дақиқа аввалроқ содир бўлади, деган ҳикматни англайсиз. Сиз муваффақият етти марта қулаб, саккизинчи маротаба оёққа туриш эканини тушуна бошлайсиз.\nМуваффақият қозониш ким учундир улкан бойликка эга бўлишни англатса, айрим инсонлар наздида муваффақият, бу — ўз соҳасида тан олиниш демак. Одамларнинг аксарияти учун саломатлик ҳам муваффақият. Ким учундир оилавий бахт, ўз ишидан қаноатланиш ҳамда хотиржам умргузаронлик қилиш муваффақиятдир.\nНега муваффақият омадсизлик билан бошланади?\nАксарият муваффақиятли инсонлар бахтсизлик, омадсизлик туйғуларини бошқалардан кўра яхшироқ биладилар. Бу одамлар уларни машаққатга рўбарў қилаётган ҳаётнинг заргар, ўзларини қимматбаҳо тош эканини англайдилар ва жилоланиш учун машаққатларни қучоқ очиб кутиб оладилар. Яъни, ҳаёт зарба бергани сайин ўзингни олмос билсанг, заргар шакл бераётган тош каби, қадринг ошиб бораверади. Ҳар нарсада бир ҳикмат кўриш ҳам инсонни тушкунликдан асрайди, ишончини оширади.\nҲаёт бундай синовлар билан сийлаганларни кўплаб топиш мумкин. Мисол учун, номи олдидан «америкалик», «хитойлик», «гонконглик» деган нисбатлар бериладиган актёр Жеки Чаннинг болалиги ҳам ҳавас қиларли даражада ўтган эмас. Хитойдаги фуқаролар уруши боис ота-онаси мамлакатни тарк этиб, Австралияга йўл олади. Жеки эса 6 ёшида махсус интернат-мактабга топширлади. Айнан мана шу аччиқ айрилиқ унинг тақдирини ўзгартириб юборди. Чунки у мазкур мактабда жанг санъати ва акробатикани ўрганади. Фаолиятини Брюс Лининг фильмларида каскадёрликдан бошлаган Жеки Чан устозининг ўлимидан сўнг бир нечта киноларда суратга тушади. Бироқ у тақлид қилишдан тўхтаб, кураш санъати ва комедияни бирлаштира олганидан сўнг жаҳоннинг энг олди ва қиммат актёрларидан бирига айланди.\nТасодифни қарангки, буюк математик олим, замонавий физика назариясининг асосчиси, XX асрнинг беқиёс даҳоси, Нобел мукофоти соҳиби Эйнштейн ҳам муҳожирликда умр кечирган. Германия ҳукумати нацистлар партияси ихтиёрига ўтгач, ҳатто Эйнтшейннинг боши учун катта пул ҳам тикилади. Физикнинг кўплаб қўлёзма-китоблари Гитлернинг гулханларида ёқиб юборилади. Немис яҳудийси экани унинг тақдирини ўзгартириб юборади, олим 1933 йилда АҚШ га кўчиб кетади. Аммо тақдирнинг бу беқарорликлари унинг буюк олим бўлиб етишишига тўсқинлик қила олмади.\n«Рақамли технология отаси» деб ном қозонган Стив Жобснинг ҳақиқий ота-онаси ундан воз кечишган. У бошқа ота-она қўлида асранди сифатида улғайган бўлса ҳам, гарчи, асраб олган ота-она уни ўзи хоҳлаган коллежда ўқитиш учун пул топа олишмаган бўлишса ҳам, Стив Жобс жаҳоннинг энг қиммат ва қудратли компаниясига асос солди.\nСамода парвоз қилаётган варрак шамолга қарши учаётгани учун ҳам баландга кўтарилади. Ҳаётда ҳам шундай — рад қилиниш, тан олинмаслик, адолатсизлик, машаққат ва муаммолар оқибатида жисмингизда ва руҳингизда юзага келган куч сизни олға бошлайдиган қувватга айланади. Шунда сиз кун келиб ўзингиз орзу қилган чўққини забт этасиз. Ҳаёт сизни қанчалар қаттиқ ерга урса, сизда шу қадар баландга сакраш имкони пайдо бўлади.\nТуғилишнинг ўзи ғолиблик! Модомики, бу ҳаётга келган ҳар ким Ерда ўзининг вазифасига эга бўлар экан, демак барчага муваффақиятли бўлиш, яъни ғалаба қозониш имкони ҳам берилган. Муваффақиятсизликка учраган инсоннинг омади шундаки, унинг хатолари қаршисида кўзгудаги каби акс этади, рўй-рост унга тикилиб турган бўлади. Бироқ, ҳамма бу хатолардан муваффақият ясашга қодир эмас. Боиси, ҳаммада ҳам хулоса чиқариш ҳисси бўлмайди.\nХато ва камчиликларимиз кўз олдимизда турганида биз бошқа нарсани — қўлдан бой берилган имкониятни, наф ёки каттароқ фойдани ўйлаймиз, бундан ранжиб, тушкунликка тушамиз ёки қаттиқ ранжиймиз. Мана шу дақиқаларда инсон танлови унинг тақдирини ўзгартириб юборади: сиз шу вақтда ҳафсала топиб қайта курашга киришасиз ёки ҳаммасини йиғиштириб, одатдагидай яшашда давом этасиз.\nМен муваффақиятсизликни кутиб тура олмайман. Яхшиси, унингсиз олға давом этаман.\nЯна бир муҳим жиҳат бор. Мағлубиятга учраб азоблансалар ҳам, яшаш учун курашиб, зулмат исканжасидан ёруғликка етиб келган одамлар аслида энг кўркам ва муносиб инсонлар бўлиб камолга етадилар. Улар одамларни осон тушунадилар, ҳис қиладилар, мулойимлик ва жонкуярлик билан бошқаларнинг ярасига малҳам бўлишга интиладилар. Бундай одамларнинг камол топиши ҳаётнинг ноёб ҳодисаси. Ҳаёт уларни тарбиялаш учун ҳам муваффақиятсизликлар билан мукофотлайди.\nмуваффақият ҳаёт қоида\nЖамият 28/05, 09:35\nЖамият 11/05, 12:45\nБизнес сабоқлари 07/12/2018\n«Кўпроқ аёлларни ишга олинг»: Хитойнинг энг бой кишисидан омад сирлари


23-05-2016 | 23:23\nZAMIN.UZ / Маданият / 23 Май 2016 года1 053\nХабарингиз бор ёшларнинг севимли қўшиқчиси, ўзбек эстрадасининг ёрқин юлдузи хонанда Шохруҳхон 23-24-26 май кунлари “Истиқлол” санъат саройида “Юлдузлар” деб номланган яккахон концерт дастурини тақдим этмоқда. Бугун концертнинг илк кунига старт берилди.Дастлабки маълумотларга кўра, узоқ кутилган концерт дастурида 5 та дуэт қўшиқ куйланиши кутилмоқда. Ушбу дуэтлар ичида хонанда Шаҳзода билан биргаликда куйланган “Алло” дуэти ҳам ижро этилади. Аммо қолган тўртта дуэт кимлар билан ижро этилиши ҳақида аниқ маълумотлар йўқ, дейилади "Кун" нашрида. Бу концерт ташкилотчилари, қолаверса, хонанданинг ўзи томонидан мухлислари учун аталган сюрприз бўлиши мумкин.Охирги пайтларда ижодга жиддий бел боғлаган хонанданинг бирин кетин янги қўшиқларини концерт дастурида тинглаш имкониятига эга бўласиз. Ушбу қўшиқлардан бири “Дарак йўқ” таронаси бўлиб, қўшиқ сўзини Шоҳрўз яратган. Оранжировкаси Жасур Бадалбоевга, мусиқаси эса Шохруҳхоннинг ўзига тегишли. Айни дамда қўшиққа клип суратга олиниб, мухлисларга тақдим этилди. Клипда бош ролни Асал Шодиева талқин этган.Бундан ташқари, кутилаётган концерт дастури ажойиб шоу дастурига айланиши кутилмоқда. Бунга дастурга ташриф буюриб, ўзингиз шахсан гувоҳ бўлишингиз мумкин. Концерт тафсилотлари ҳақида сайтимиз орқали тўлиқ хабардор бўлишингиз мумкин.


Ислом Каримов АҚШ Давлат котиби ўринбосарини қабул қилди\n09 март 2021, Тошкент вақти: 04:18\nЎзбекистон президенти Ислом Каримов 7 май куни АҚШ Давлат котиби ўринбосари Уильям Бёрнсни қабул қилди. Бу ҳақда Ўзбекистон президенти матбуот-хизмати маълум қилди.\nУчрашувда сиёсий, иқтисодий ва гуманитар соҳалардаги ўзаро ҳамкорлик масалалари муҳокама этилган.\nШунингдек, суҳбатда айни дамда Ўзбекистонда АҚШ компаниялари иштирокида тузилган 190 корхона фаолият юритаётгани ва уларнинг 53 таси тўлалигича хориж капитали асосида ташкил этилгани таъкидланган.\nБундан ташқари, субат давомида минтақавий хавфсизлик ва барқарорликни таъминлаш, хусусан, Афғонистондаги вазият юзасидан фикр алмашилгани айтилмоқда.


Банклар ва уларга дахлдор шахслар билан ўтказиладиган амалиётлар тўғрисида Низом\nМазкур Низом Ўзбекистон Республикасининг “Ўзбекистон Республикасининг Марказий банки тўғрисида” ва “Банклар ва банк фаолияти тўғрисида”ги қонунларига мувофиқ, банк билан алоқадор шахс учун кафолатлар бериш бўйича битимлар тузиш, ушбу битимлар ҳисобини юритиш ва улар бўйича ҳисоботни тақдим этиш қоидаларини белгилайди. Бу Низомнинг асосий мақсади банк фаолиятини амалга оширишда банк ва унга дахлдор шахслар манфаатлари ўртасида вужудга келадиган келишмовчиликларни бартараф этишдир.\nшахснинг яқин қариндошлари - шахснинг ота-онаси, ака-укаси ва опа-сингиллари, эр-хотини, фарзанди, шу жумладан фарзандликка олинганлар, неваралари, шунингдек эр-хотиннинг ота-онаси, ака-укаси ва опа-сингиллари киради.\nбанкнинг йирик акциядори - банк устав капиталининг 10% ёки ундан ортиғига эгалик қилган ҳар қандай шахс.\n2. Қуйидагилар банкка дахлдор шахслар ҳисобланади:\nбанкнинг мансабдор шахслари, жумладан банк кенгашининг аъзолари, шу банкнинг бошқа ходимлари;\nбанкнинг йирик акциядори бўлган, яъни банк устав капиталининг 10% ёки ундан ортиғига эгалик қилган ҳар қандай жисмоний шахс;\nушбу банднинг (а) ёки (б) кичик бандларида кўрсатилган шахсларнинг яқин қариндошлари,\nбанк устав капиталининг 10% ёки ундан ортиғига эгалик қилиб турган акциядор юридик шахсларнинг мансабдор шахслари, шунингдек уларнинг яқин қариндошлари;\nбанк юридик шахсларнинг қатнашчиси бўлиб, уларнинг устав капиталидаги улуши 10 фоиздан ортиқ бўлса, мазкур юридик шахслар, уларнинг мансабдор шахслари ва бу шахсларнинг яқин қариндошлари;\nбанкнинг йирик акциядори бўлган ҳар қандай юридик шахс ёки жисмоний шахслар уюшмаларининг йирик иштирокчилари (акциядорлари) ёки уларга жиддий таъсир ўтказа оладиган ёхуд уларга дахлдор бўлса;\nЎзбекистон Республикаси Марказий банкининг фикрига кўра дахлдор шахсга тегишли деб қарашга асос бўлган ҳар қандай бошқа шахс дахлдор шахс ҳисобланади.\n3. Шахс дахлдор шахс кўрсатмасига асосан ҳаракат қилаётган бўлса ва дахлдор шахс бу битимдан манфаатдор бўлса, ушбу шахс банкка дахлдор шахс номидан ҳаракат қилаётган ҳисобланади. Банкка дахлдор шахслар номидан ҳаракат қилаётган шахсларга қуйидагилар киради:\nдахлдор шахсларнинг ҳуқуқий вакиллари;\nдахлдор шахслар билан ўзаро тузилган битимга асосан дахлдор шахснинг номидан ҳаракат қилиш ваколатига эга бўлган шахс;\nбанк операцияларидан олган фойдасини бевосита ёки билвосита дахлдор шахсларга берадиган шахс;\nдахлдор шахс сезиларли таъсирини ўтказа оладиган юридик шахс;\nбанкнинг йирик акциядори унинг ҳам йирик акциядори бўлган юридик шахс.\n4. Қуйидаги ҳолларда банкка дахлдор шахс юридик шахсга кучли таъсир ўтказа оладиган ҳисобланади:\nбу шахс юридик шахснинг йирик таъсисичиси (акциядори) бўлиб, юридик шахснинг 10 ва ундан ортиқ фоизда овоз бериш ҳуқуқига эгалик қилса;\nтаъсисчилари (акциядорлари), раҳбарияти ёки бошқа иштирокчилари билан расмий келишувга асосан ёки бошқа усул билан юридик шахс фаолиятини бошқариш ва раҳбарлик қилиш имкониятига эга бўлса;\nбанкка дахлдор шахс таъсисчиси (акциядори) бўлган юридик шахс тўлиқ ширкат ҳисобланган ҳолларда.\n5. Банкларга дахлдор шахслар ёки уларнинг номидан иштирок этувчи шахслар билан бажариладиган операцияларни улар банкка дахлдор бўлмаган шахслар билан бажариладиган операцияларга қараганда қулайроқ шартларда амалга ошириш тақиқланади.\nБундай операциялар, қуйидагиларни ўз ичига олади:\nтаваккалчилиги юқори бўлган ёки бошқа ноқулай ҳолатлар туфайли банк ўзига дахлдор бўлмаган шахслар билан амалга оширмайдиган ҳар қандай операциялар;\nбанкка дахлдор бўлмаган мижозлардан олинадиган фоиз ёки воситачилик ҳақларига нисбатан кам миқдорда фоиз ёки воситачилик ҳақлари ундириш;\nкўрсатилган хизмат учун банкка дахлдор бўлмаган шахсларга тўланадиган суммадан кўпроқ миқдорда ёки юқоридаги шахсларга хизмат ҳақи умуман тўланмаган ҳолатда ҳақ тўлаш;\nбанкка дахлдор бўлмаган шахслардан талаб қилинадиган гаров қийматига нисбатан кам қийматли гаровни қабул қилиш;\nбанкка дахлдор бўлмаган шахсларга кредитларни қайта молиялаш ва тўлов муддатини узайтириш ҳуқуқи берилмайдиган вазиятда, банкка дахлдор шахсларни қайта молиялаш ва тўлов муддатини узайтириш ҳуқуқини бериш;\nбанкка дахлдор бўлмаган шахсларга нисбатан дахлдор томонларнинг таваккалчиликларини маъқул шартларда жорий назорат қилиш, уларни қоплаш ёки ҳисобдан чиқариш;\nбанкка дахлдор шахслардан муайян активларни худди шу активларни дахлдор бўлмаган шахслардан сотиб олгандагига қараганда юқори баҳода сотиб олиш;\nбанкка дахлдор бўлган шахслардан муайян активларни худди шундай активларни дахлдор бўлмаган шахсларга сотганда олиниши мумкин суммадан кам бўлган суммага сотиш;\nбанкка дахлдор шахслардан паст сифатли активларни қабул қилиш ёки паст сифатли активларни банкка дахлдор шахслардан кредит таъминоти сифатида қабул қилиш.\n6. “Паст сифатли активлар” деб, қуйидаги активларни ҳисоблаш мумкин:\nЎзбекистон Республикаси Марказий банки томонидан ўтказилган охирги текшириш ҳисоботида банкка дахлдор шахсни (юридик шахс) (агар дахлдор шахс банк бўлса) ёки аудиторлик текшируви натижасига ёки асосий суммани ёки фоизларни ундирилганлиги ёзувига кўра, бу активлар "субстандарт", "шубҳали" ёки "умидсиз" деб топилса;\nқарздорнинг молиявий аҳволи ёмонлашганлиги сабабли муддатини узайтириш ёки шартларига ўзгартиришлар киритиш орқали қайта молиялаштирилган;\nфаолият кўрсаткичлари ёмонлиги ёки таваккалчилик даражасининг юқори бўлганлиги сабабли, бошқа юридик шахсларнинг қимматли қоғозларига инвестиция қилинмайдиган ҳолларда банкка дахлдор шахслар қимматли қоғозларига инвестиция қилиш;\nбанкка дахлдор шахслар томонидан чиқарилган қимматли қоғозларни кредит таъминоти сифатида қабул қилиш.\n7. Банклар ва унга дахлдор шахслар ўртасидаги барча операциялар ишончли ва хавфсиз банк амалиётига мос ҳолда амалга оширилиши, умумий қоидалар ва андозаларга тўғри келиши керак. Бу қоидалар ва андозалар жумласига кредитлаш андозалари ҳам кириб, улар банкка дахлдор бўлмаган шахслар учун ҳам бир хил бўлиши керак. Банк операцияларида манфаатлар тўқнашувларини келтириб чиқариши мумкин бўлган банк раҳбарияти ва ходимлари иштирок этмасликлари лозим.\n8. Банк банк ҳолатининг ёмонлашувига олиб келиши мумкин банк хизматларини ва операциялар банкка дахлдор шахслар билан амалга оширмасликлари лозим.\n2-боб. Банкка дахлдор шахслар билан бажариладиган операцияларни амалга ошириш қоидалари\n9. Банк дахлдор шахслар билан битимлар фақат банк Кенгаши рухсати билан амалга оширилиши мумкин.\n10. Кенгаш аъзоси бўлган банкка дахлдор шахс қуйидаги шахслар билан битимлар тузиш масалалари муҳокамасида иштирок этмаслиги ёки бошқа усуллар билан Кенгаш қарорига таъсир қилмаслиги лозим:\nдахлдор шахслар ўртасида;\nуларнинг яқин қариндош-уруғлари ўртасида;\nбанкка дахлдор шахс ёки унинг бевосита оила аъзолари акциядор бўлган ёки сезиларли таъсир ўтказадиган ҳар қандай юридик шахс ўртасида;\nушбу банднинг кичик бандларида белгиланган шахслар номидан ҳаракат қилаётган қар қандай юридик шахс.\n11. Банк ва унга дахлдор шахс ўртасидаги ҳар қандай битимларга оид Кенгаш қарори операцияларнинг барча тегишли талабларига доир ахборотларнинг тўлиқ берилишига асосланган бўлиши керак.\n12. Кредит операциялари бўйича бу ахборотлар ўз ичига кредит миқдори, фоиз ставкаси, қарз олувчининг молиявий аҳволи, унинг олган кредитини ўз вақтида қайтара олиш имконияти тўғрисида молиявий ахборот, кредитнинг таъминланганлик миқдори тўғрисидаги маълумотларни қамраб олади.\n13. Банк активларининг олди-сотди операцияларига доир маълумотда активларнинг қийматини тасдиқловчи ахборот бўлиши керак.\n14. Банк Кенгаши дахлдор шахслар билан битимлар тузиш юзасидан берилган рухсатларини рўйхатдан ўтказиб бориши керак.\n15. Дахлдор шахсга кредит бериш учун рухсат берилгач, бу кредит ўрнатилган тартибда кўриб чиқилади.\n16. Банкка дахлдор бўлган юридик шахсларга қилинган инвестициялар банкка дахлдор бўлмаган шахсларга қўйилган инвестициялар каби даврий равишда қайта баҳоланиши ва мониторингдан ўтказилиши керак.\n3-боб. Банкка дахлдор шахсларга тўғри келувчи таваккалчиликнинг энг юқори даражаси\n17. Банкка дахлдор битта шахсга тўғри келувчи таваккалчиликнинг энг юқори даражаси банкнинг биринчи даражали регулятив капиталининг 25% дан ошмаслиги лозим.\n2016 йилнинг 1 январидан бошлаб мазкур меъёр биринчи даражали регулятив капиталининг 10% дан ошмаслиги лозим.\n18. Банкнинг барча дахлдор шахсларига тўғри келувчи таваккалчиликнинг энг юқори даражаси банкнинг биринчи даражали регулятив капиталининг 100% дан ошмаслиги лозим.\n2016 йилнинг 1 январидан бошлаб мазкур меъёр биринчи даражали регулятив капиталининг 50% дан ошмаслиги лозим\n19. Ушбу талабларга мувофиқ банкка дахлдор битта шахсга тўғри келувчи таваккалчилик суммасини аниқлашда қуйидагилар ҳисобга олинади:\nкредитнинг асосий суммаси (банкка дахлдор шахсларга берилган кредитлар, қимматли қоғозлар, облигациялар ва ҳар қандай кўринишдаги инвестициялар ва қарз мажбуриятлари, берилган кафолатлар, аккредитивлар, факторинг ва лизинг операциялари, ҳисобланган фоизлар ва балансдан ташқари мажбуриятларни қўшган ҳолда);\nмаблағларни бериш ёки қимматбаҳо қоғозларни ёхуд хорижий валютани сотиб олиш бўйича ҳар қандай ҳуқуқий асосланган мажбуриятнома,\nовердрафтлар (банкка дахлдор бўлган шахснинг депозит ҳисобварақларидаги дебеторлик қолдиғи);\nқарздорни тўлов бўйича мажбурияти банкрот деб эълон қилиниши натижасида бекор қилинган ҳолатдан ташқари ҳисобдан чиқарилган (“умидсиз” деб таснифланган) барча суммалар.\n20. Ушбу тартибда кўзда тутилган мақсадда банкка дахлдор шахсларга тўғри келувчи таваккалчиликнинг энг юқори даражасинианиқлашда қуйидагилар ҳисобга олинмайди:\nбошқа банкларга регресс (қайтиб сотиб олиш мажбурияти) ҳуқуқисиз сотилган кредитлардаги иштироки учун олинган фойда;\nЎзбекистон Республикаси Марказий банки томонидан алоҳида чекловлар белгиланиши мумкин бўлган, одатда қўлланиладиган вакиллик муносабатлари доирасида жойлаштирилган банкнинг унга дахлдор ҳисобланган бошқа банкдаги депозит маблағлари;\nЎзбекистон Республикаси Президентининг 2008 йил 18 ноябрдаги ПФ-4053-сон “Иқтисодиёт реал сектори корхоналарининг молиявий барқарорлигини янада ошириш чора-тадбирлари тўғрисида”ги Фармонига (Ўзбекистон Республикаси қонун ҳужжатлари тўплами, 2008 йил, 47-сон, 461-модда) мувофиқ, банкларга кимошди савдолари ва танлов асосидаги савдоларда шахсий мулк сифатида сотилган ишлаб чиқариш банкрот-корхоналари мулки негизида тузилган корхоналарга ёки Ўзбекистон Республикаси Президентининг 2008 йил 19 ноябрдаги Р-4010-сон фармойиши (Ўзбекистон Республикаси қонун ҳужжатлари тўплами, 2008 йил, 49-сон, 479-модда) билан тасдиқланган, Иқтисодий ночор корхоналарни кимошди савдолари ва танлов асосидаги савдоларда тижорат банкларига сотиш тартибига мувофиқ, хўжалий судларининг қарорларига кўра тугатиш қиймати бўйича банк-кредиторлар балансига қабул қилинган ишлаб чиқариш банкрот-корхоналари мулки негизида тузилган корхоналарга берилган кредитлар.\n21. Дахлдор шахсга ёки берилаётган пайтида унинг номидан фаолият кўрсатувчи шахсга бериладиган ҳар қандай кредит, гаров сифатида Ўзбекистон Республикаси ҳукумати томонидан чиқарилган хазина векселлари қўйилганда кредитнинг 125% миқдорида ёки бошқа гаров воситаси қўйилганда кредитнинг 130% миқдорида бозор баҳосидаги гаров билан таъминланиши шарт.\n22. Агар гаров қиймати юқоридаги талабларга жавоб бермаса, гаров ўзгартирилиши ёки низом талабларига мос келадиган қийматдаги гаров билан тўлдирилиши керак.\n4-боб. Ҳисоб ва ҳисобот\n23. Ҳар бир банк дахлдор шахслар ёки улар номидан иштирок этувчи шахслар билан амалга оширган барча операциялари тўғрисида Марказий банкка ойлик ҳисобот тақдим этиши шарт.\n24. Бундай ҳисобот ўтган ой мобайнида амалга оширилган ва ҳисоботни тақдим этиш санасига қайтарилмаган барча операциялар рўйхатини ўзида акс эттириши керак. Ҳисобот дахлдор юридик шахснинг тўлиқ номини, дахлдор жисмоний шахснинг исми, фамилияси ва отасининг исмини, операция суммасини, бериш ва қайтариш муддатларини, кредитни таъминлаш турларини ва кредит шартномасида кўзда тутилган бошқа шартларни ўз ичига олиши лозим.\n25. Ҳар бир банк унинг раҳбар ходимлари, шунингдек банкнинг йирик акциядорлари ҳисобланган жисмоний шахслардан йилига бир марта яқин қариндошлари ва яқин қариндошларидан хоҳлаган бири томонидан катта таъсир ўтказиши мумкин бўлган корхоналар рўйхатини тақдим этишларини талаб қилиши шарт.\n26. Банк Кенгашининг барча ҳисоботлари ва қарорлари 10 йил мобайнида сақланиши шарт.\n27. Мазкур Низом талаблари банклар томонидан бузилган тақдирда Марказий банк Ўзбекистон Республикасининг “Ўзбекистон Республикасининг Марказий банки тўғрисида”ги Қонунининг 53–моддасида назарда тутилган чора ва санкцияларни қўллашга ҳақли.


Жисмоний шахслар фаол\nС начала работы biznes-daily.uz 10 791 482\n28.03.2017 | |\n22-24 март кунлари “Тошкент” республика фонд биржаси савдоларида 8 та акциядорлик жамиятининг қимматли қоғозлари билан 51 та битим қайд қилиниб, 25 минг дона акция 112,2 млн. сўмга сотилди. Таҳлиллар жами савдо айланмасининг 34,5 фоизи тижорат банкларининг қимматли қоғозлари билан амалга оширилган битимлардан иборат бўлганини кўрсатди.\nЭнг йирик битим 24 март санасида “Marg'ilon Fayz savdo kompleksi” акциядорлик жамиятининг 700 минг дона акцияси билан 25,2 млн. сўм миқдорида тузилди.\nҲафта давомида савдо айланмаси ҳажми юқори бўлган эмитентларни “Hamkorbank” (ҳафталик савдо айланмасининг – 34,5 фоизи) акциядорлик тижорат банки, “Marg'ilon Fayz savdo kompleksi” (30,4 фоиз), “SHIFOBAXSH BULOQ” (21,0 фоиз), “Olchazor aziya” (8,7 фоиз) ва “Yangi bozor dehqon bozori” (4,2 фоиз) акциядорлик жамиятлари ташкил этди.\nРеспубликамизнинг 4 та ҳудудида жойлашган листинг компаниялари қимматли қоғозлари билан савдо битимлари имзоланди. Биржа битимларининг энг юқори ҳажми Андижон (39,6 фоиз) ва Фарғона вилоятидаги (30,4 фоиз) акциядорлик жамиятлари ҳисобига тўғри келди.\nҚимматли қоғозларнинг номинал нархига нисбатан юқори даражадаги фарқ қуйидаги акциядорлик жамиятларининг акциялари билан тузилган савдо битимларида кузатилди. Булар — “SHIFOBAXSH BULOQ” акциядорлик жамияти акциясининг номинал қиймати 747 сўмдан иборат бўлиб, бир дона акциянинг савдо кунидаги биржа нархи 40 000 сўмни ташкил этди. “Yangi bozor dehqon bozori” акциядорлик жамиятининг номинал қиймати 3 706 сўмлик акцияси бир донасининг савдо кунидаги биржа нархи 10 800 сўмга тенг бўлди.\nШунингдек, инвесторлар тоифасига кўра, биржа савдоларида жисмоний шахслар фаоллиги кузатилиб, умумий битимларнинг 95,8 фоизи айнан улар билан тузилди. Инвестор сифатидаги жисмоний шахслар тижорат банклари акцияларига юқори қизиқиш билдиришган (36,0 фоиз).\nФонд биржасида йил бошидан буён 19,7 млрд. сўмлик 461 та савдо битими қайд қилинди. Ушбу даврда биржа савдоларида 48 та эмитентнинг 136,3 млн. дона қимматли қоғозлари сотилган.\n“Тошкент” РФБнинг Таҳлилий хизмат бошлиғи.


Ярим миллиард сўмдан зиёд етказилган зарар истеъмолчиларга қайтарилди - Халқ сўзи\n17:18 08 Май 2019 Жамият\n“Энди бир миллион 600 минг сўмга куйиб қоламанми, деб ташвишга тушиб қолган Умриянинг ёдига телефонни бир йиллик кафолат билан олгани тушди. Дўконга борди.Уяли телефонни қайтариб бермоқчилигини айтди. Бу гапни эшитган сотувчи “Телефонни ишлатдингиз, энди қайтариб олиш йўқ, тамом – вассалом” деб баланддан келди. Табиийки, ўртада асаббузарлик келиб чиқди. Чиройли муомала, ширинсуханлик билан битиши мумкин бўлган иш анча жиддийлашди. Натижада У. Остонова истеъмолчи сифатидаги ҳақ – ҳуқуқини ҳимоя қилишни сўраб Ўзбекистон истеъмолчилар ҳуқуқларини ҳимоя қилиш жамиятлари Федерацияси Бухоро шаҳар жамиятига мурожаат қилди.Жамият ходимлари зудлик билан савдо дўконига етиб келиб, вазиятни ўргандилар ва истеъмолчи ҳақ эканлигини сотувчига тушунтирдилар. Тартиб – қоидадан қочиб бўлмаслигини англаган сотувчи истеъмолчига уяли телефон пулини тўлиқ қайтариб берди. Умрия Остонова беминнат ёрдамлари учун жамият жамоасига миннатдорлик билдирди.\nБу истеъмолчиларнинг қонуний ҳуқуқ ва манфаатларини ҳимоя қилиш борасидаги амалий ишлардан бир мисол, холос. Мазкур жамият ходимлари 2018 йил ҳамда жорий йилнинг ўтган даврида истеъмолчилардан ёзма ва оғзаки ҳамда “ишонч телефон”ни орқали тушган мурожаатларнинг 98 фоизини ижобий ҳал этиб, ярим миллиард сўмдан зиёд етказилган зарарни истеъмолчилар фойдасига қайтардилар.


Mangu(MG) – Ўзбекистон Республикаси қонунчилиги бўйича ҳуқуқий жиҳатдан рекламани ифодаловчи инновацион нуқта - пиксел, имкониятлари ва ҳаракатланишига кўра эса мамлакатдаги илк виртуал-электрон биржа облигацияси, рақамли активҳисобланади. Бунда тадбиркор ва Бренд эгалари юридик шартномаорқали пул ўтказиш йўли билан алоҳида тартибда, жисмоний шахслар эса оммавий офферташартлари билан танишиб чиқиб рўйҳатдан ўтиш орқали электрон ҳамёнларига пул киритиб pixel сотиб олишлари мумкин. Жисмоний шахслар сотиб олинган Mangupixel’ларини қайта сотишдан тушган маблағлари асосида «Mangu – Innovation» платформасида жойлашган Брендларнинг маҳсулот ва ҳизматларига тўлов қилишлари ёки онлайн Биржа режимида бошқа иштирокчилар орқали pixel’ларини нақдлаштириб олишлари мумкин.\n1017125 дона умумий саноғ нисбатан кам бўлгани, pixel’ларнинг келгусида қайта эмиссия қилинмаслиги ва чеклангани аксарият ҳолатда Manguнархи кўтарилиб бориши мумкинлиги ифодалайди. Mangu’нинг 2018-йил 1-март санасида старт олган номинал нархи 1000 сўмдан пастга тушмаслиги кафолатланади, ўсиб бориш даражасига эса чегара қўйилмаган.\nИнновация асосан Manguпикселлари Брендларга реклама учун жой ва лойиҳа акцияси сифатида сотилиши ва уларда бўладиган Mangupixel’лари орқали маҳсулот айланмаси, платформага уланган интернет дўконларидаги Manguсўм айланмаси ҳамда улардан олиб қолинадиган ҳизмат ҳақи ҳисобига такомиллашиб боради.\nЖисмоний шахс сифатидаги иштирокчилар учун Mangupixel’лари – дивидент ваъда қилинмаган, 1 Mangu курси бўйича Брендларнинг маҳсулот ва ҳизматларига тўлов қилиш орқали ва курс ўзгаришида қайта сотув натижасида фойда олиш мумкин бўлган электрон биржа облигацияси, қонуний тартибда эса шахси аниқ субъектга сотилаётган PR-реклама учун жой, умумий сони чеклангани сабаб нархи тобора ўзгариб борадиган инновацион ташкилот заёми, акцияси демакдир.\nИшлаш услуби ўҳшаса ҳам Mangu ўзининг шаффоф ва тушунарлилиги билан ёпиқ шаклдаги криптовалюта ва биткоинлардан фарқ қилиб, ҳатто улар билан баҳслаша оладиган янгича, фойдали, қулай инновацион лойиҳа ҳисобланади. «M» тангаси ичида саноғи аниқ – қайта эмиссия қилинмайдиган 1017125 дона ўзгармас pixel жойлашган. Истеъмол бозорида Mangu имкониятлари тобора кенгайиб бориши, сотувдаги пикселлар ҳажмининг камайиб, ишбилармон ва тадбиркорлар Брендлари сонининг ортиб бориши бевосита Mangu қадрининг юксалашини белгилайди.\nБиткоинлардан фарқи ва афзаллиги: pixel’га эгалик қилаётганлар расман шартнома тузишлари ва ўзини танитиши шартлигиги ноқонуний пул алмашинувларига йўл қўймайди. Mangu инновациясида фақатгина харидор шахсий маълумотларининг ўзигина Базага марказлашган ҳисобланиб, транзакция(пул ўтказма)лар ҳажми ва суммаси назорат этилмайди. Mangu электрон биржасидаги барча pixel’лар сотиб юборилгач, Биржа ҳаракатлари ўзаро олди-сотди муносабатларида давом этади.\nMangu– қоғоз пуллар ўрнини тобора электрон пуллар эгаллаб бораётган бугунги кунда ҳам янгича реклама услуби, ҳам миллий электрон пул тизими сифатида интернет бозорига кириб бориш учун босқичли равишда амалга оширилаётган инновацион лойиҳа ҳамда Ўзбекистондаги миллий электрон валюта тизимига дастлабки қадамдир.\nВиртуал тараққиётни Mangu билан кузатинг, ҳозироқ рўйҳатдан ўтинг ва pixel сотиб олинг!\n«Mangu» pixel’ ларини электрон ҳамён очгандан сўнг «PayMe», «UzCard» маҳаллий тўлов тизимлари, «Payeer» халқаро тўлов воситалари орқали ҳам сотиб олиш мумкин.\n«Webmoney» «Yandex» денги, «Qiwi» тизимларига уланиш ишлари олиб борилмоқда.\nMangu.Uz платформаси ҳаракатлари Ўзбекистон Республикаси Инновацион ривожланиш вазирлиги ҳамда Президент ҳузуридаги Лойиҳа бошқаруви миллий агентлиги тавсия хати асосида тасдиқланган.\n2014-йил Тошкент вилоятида рўйҳатдан ўтган Reestr №3655 №000245 сонли AQL EGALARI MCHJ гувоҳномаси, Мирзо Улуғбек инновация Марказининг 2018-йил 30-апрелда тақдим этилган №00317-сонли гувоҳномаси асосида фаолият юритилади.\nЛойиҳанинг Telegram каналига обуни бўлинг.\nМанзил: Тошкент шаҳри, Учтепа тумани, Фозилтепа кўчаси 14-“А” уй.\nМўлжал: Учтепа ҳокимияти .\nЛойиҳа бўйича маълумот юзасидан узлуксиз алоқа телефони:\nЮридик шахслар учун шартнома юзасидан алоқа рақами:\nМиллий виртуал тараққиёт «Mangu – Innovation» билан!\nДиққат: Mangu.uz платформаси Ўзбекистонда илк бор – рақамли pixel тизими асосида.\nМолиявий барқарорлик, потенциал мижозлар оқими Mangupixel’лари билан!\nҲозироқ рўйҳатдан ўтинг ва пиксел сотиб олинг!\nЯнгиликларни Facebook ва Instagram саҳифаларимиз орқали кузатиб боринг!\nТАДБИРКОРЛАР УЧУН МАХСУС ТАКЛИФ\nИшлаб чиқарувчилар, ишбилармон ва тадбиркорлар, ўз Бренд номига эга ва бу номини янада машҳур бўлишини истайдиган бизнес эгалари!..\nАввало ўз компаниясини, сўнгра инновация ва Рекламани қадрловчи хонимлар ва жаноблар!..\nMangu – энг аъло Брендларни ўзида бирлаштириш, уларга бир марталик тўлов эвазига 10-йил муддатга реклама учун яхлит майдонидан жой ажратиш, янгича услуб орқали потенциал мижозларни жалб этиб, ишлаб чиқарувчи ва тадбиркорларнинг обрўси ва сотув ҳажмини оширишга қаратилган сенсацион инновацион платформадир.\nХўш, «Mangu» нинг афзаллиги нимада?\nИнновацион –Жисмоний шахслар бўлган Mangupixel эгалари ўз электрон пуллари билан маҳсулотингизни сотиб олишлари бу Сизнинг маҳсулотингизга инновацион мижозлар оқимини олиб келади. Mangu билан тўлов қабул қилиш – мижоз хоҳишига янгича ёндашув эса Брендингиз номини янада оммалаштиради. Энг муҳими – инновацион Трендда Сиз биринчилардан бўласиз!\nЯнгича – Доимий реклама услубларидан зериккан истеъмолчини янгича ва манфаатли ғоя албатта ўзига тортади. Интернет фойдаланувчисининг энг бефарқи ҳам камида бир марта Mangu.Uz платформасига кириб, pixel сотиб олишга қизиққани учун ҳам сайтни кўздан кечиради. Унда Сизнинг ҳам Брендингиз тургани эса албатта эътиборни тортади.\nТежамкор – Энди Сиз рекламангизнинг саноқли кўриниш бериши учун ҳар ой тўлов қилмайсиз. Харидорларингиз оқими ҳам бир марта кўтарилиб, кейин тиниб қолмайди. Реклама учун сотиб олинган жой Сизга 10 йил муддатга тақдим этилади. Энг муҳими, пикселларни қанча эрта сотиб олсангиз, шунча камроқ тўлов қиласиз. Чунки Mangu платформаси ҳар томонлама такомиллашиб, оммавийлашувига кўра курс ўзгариб бормоқда.\nФойдали – Mangu платформасида Сиз эгаллаб турган ҳажмингиздаги баннерингиз ва унга бириктирилган ҳаволаларни ўз шахсий кабинетингиз орқали истаганингизча ўзгартириб боришингиз мумкин. Энг асосийси: лойиҳанинг ички акционери, монополисти сифатида кейинчалик ўз жойингиз – пикселларингизни биржа орқали сотиб юбора оласиз.\nҒоякор – Mangu рақобат муҳити ва бозорга янгича ёндашилган ғоялар асосида Брендингиз салоҳияти ва обрўсини янада оширишга кўмаклашувчи таклифлар бериб, Сиз билан ҳамкорликда компаниялар ўтказиб боради.\n2019- йилнинг энг шов-шувли лойиҳаси бўлиши кутилаётган Mangu билан бизнес осмонида номингиз мангу порлайди!\nТадбиркормисиз?! Инновацион реклама Биржасининг токенларини арзон нархда ҳозироқ сотиб олинг! 2019 - йилнинг энг шов-шувли лойиҳаси бўлиши кутилаётган Mangu билан бизнес осмонида номингиз мангу порлайди!


Ўзбекистон ва Эрон авиапарвозлари сони 16 тага етади - 22.12.2015, Sputnik Ўзбекистон\nЎзбекистон ва Эрон авиапарвозлари сони 16 тага етади\nЭрон самолётлари эндиликда Самарқанд ва Бухоро йўналишлари бўйлаб парвозларни амалга оширади. Ўзбек миллий авиакомпаниясига эса Шероз, Исфахон ва Машҳадга... 22.12.2015, Sputnik Ўзбекистон\n17:56 22.12.2015 (янгиланди: 18:04 22.12.2015)\n© Commons.wikimedia"Ўзбекистон ҳаво йўллари" авиакомпанияси самолёти.\nЭрон самолётлари эндиликда Самарқанд ва Бухоро йўналишлари бўйлаб парвозларни амалга оширади. Ўзбек миллий авиакомпаниясига эса Шероз, Исфахон ва Машҳадга учишга рухсат берилди.\nТОШКЕНТ, 22 дек — Sputnik. Ўзбекистон Республикаси авиацияси раҳбарлари Теҳронга уюштирган сафари чоғида ўзаро авиапарвозлар сонини кўпайтириш ҳақида баёнот имзоладилар, IRNA Эрон ахборот агентлиги хабарига кўра.\nБаённома имзолангунга қадар Теҳрон-Тошкент йўналиши бўйича ҳафтасига атиги иккита рейс амалга оширилган. Эндиликда парвозлар сони ҳафтасига 16 тага етиши кутилмоқда.\nБундан ташқари, ҳукумат вакиллари парвоз географиясини ҳам кенгайтирди. Ўзбек миллий авиакомпанияси Шероз, Исфахон ва Машҳадга рейсларни амалга ошириш ҳуқуқини қўлга киритган бўлса, Iran Air Эрон авиалиниялари Тошкентдан ташқари, Самарқанд ва Бухоро йўналишлари бўйлаб парвоз қиладиган бўлдилар.


Ёшларга оид давлат сиёсати: янги имкониятлар ва комплекс ёндашув\nФикр 26 октябр 2021 270\nВатан ичра ватанли, яъни бошпанали бўлиш ҳар бир ёш оиланинг орзуси. Янги турмуш қурган йигит-қиз йўқки, фарзандларини ўзининг уйида дунёга келтириб, улғайтиришни истамаса. Барча туман ва шаҳарларда, жумладан, чекка ҳудудларда “Ёшлар уйлари”ни қуриш бўйича тўрт йиллик аниқ режа ишлаб чиқилгани ёш оилаларнинг мана шу орзусига етишиши йўлида умид маёғи бўлади.\nСўнгги йилларда олиб борилган ислоҳотлар самараси ўлароқ, мамлакатимизда ёшларни қўллаб-қувватлашнинг комплекс тизими яратилди. Билимли, кенг дунёқарашга эга ватанпарвар йигит-қизларни тарбиялаш давлат сиёсатининг устувор вазифаларидан бири этиб белгиланди. Ёшларга муаммо эмас, ривожланишнинг асосий драйвери, ижтимоий-иқтисодий тараққиётнинг фаол иштирокчиси, янги ғояларнинг дадил ташаббускори, халқимизнинг таянчи ва суянчи сифатида ёндашилмоқда.\nЎзбекистонда ёшларга оид давлат сиёсатини янги босқичга олиб чиқиш, соҳадаги муаммоларга ечим топиш, ваколатли органлар фаолиятини самарали ташкил этиш ва мувофиқлаштириш мақсадида 2020 йилда давлат органи — Ёшлар ишлари агентлиги ташкил этилди.\nЁшлар билан боғлиқ соҳа ва йўналишлардаги муаммоларни ҳал этишга қаратилган дастурларни амалга ошириш мақсадида яхлит инфратузилма яратилди. Жумладан, Олий Мажлис Сенатида Ёшлар, маданият ва спорт масалалари қўмитаси ташкил этилди, Олий Мажлис Қонунчилик палатасида эса Ёшлар масалалари бўйича комиссия фаолияти йўлга қўйилди.\nИнновацион ривожланиш вазирлиги қошида Ёшлар академияси ташкил этилди. Мамлакатда илк бор иш бошлаган Ўзбекистон волонтёрлари ассоциацияси республика бўйлаб 70 дан ортиқ волонтёрлик гуруҳларини бирлаштирди.\nЧет элда ўқиётган ва меҳнат қилаётган ёшларимиз билан доимий алоқалар ўрнатиш, уларнинг ҳуқуқ ва манфаатларини ҳимоя қилиш ҳамда қўллаб-қувватлаш мақсадида Ў збекистон ёшлари умумжаҳон ассоциацияси ташкил этилди.\nБирлашган Миллатлар Ташкилотининг “Ёшлар — 2030 кун тартиби” дастурига кўра, ёшларнинг сифатли билим олиши учун имконият яратиш барча давлатларнинг зиммасидаги энг асосий вазифалардандир. Мамлакатимизда таълим тизимида кенг кўламли ислоҳотлар натижасида Президент, ижод ва ихтисослаштирилган мактаблар ташкил этилди.\nКейинги беш йилда олий таълим муассасалари сони икки баробар оширилиб, 2016 йилдаги 77 тадан 141 тага етди, олий таълимга қабул квотаси ҳам 3 баробар оширилиб, 28 фоизга етказилди. Ёш аёл-қизларнинг таълим олиши учун қўшимча имконият яратилиб, 3 минг нафардан ортиқ қиз учун алоҳида грантлар ажратилгани ҳам таъкидлаб ўтишга арзигулик далил.\nОлий таълим муассасаларида аъло баҳоларга ўқиётган 3,5 минг талабанинг шартнома тўлови учун 10 миллиард сўм маблағ ажратилди. Чин етим, ногирон, Меҳрибонлик уйида тарбияланган ва боқувчисини йўқотган 729 нафар талабанинг 2,1 миллиард сўмлик тўлов шартнома маблағлари “Ёшлар таълим гранти” лойиҳаси доирасида, 3,5 минг нафарга яқин талабанинг 13 миллиард сўмлик тўлов шартнома маблағлари “Ёшлар дафтари жамғарма”лари ҳисобидан қоплаб берилгани ҳам бу борадаги ислоҳотлар самарасидир.\nСўнгги беш йилда юртимиз равнақига муносиб ҳисса қўшиб келаётган истеъдодли ва фидойи ўғил-қизларнинг 795 нафари давлат мукофотига сазовор бўлди. Жумладан, 142 нафар йигит “Мард ўғлон” давлат мукофоти, 61 нафар ёш эса “Келажак бунёдкори” медали, 592 нафари “Ўзбекистон белгиси” кўкрак нишони билан тақдирлангани ҳам улар муваффақиятининг юксак эътирофидир. Илм йўлини танлаган иқтидорли ёшларни қўллаб-қувватлаш мақсадида докторантура босқичи учун квота икки баробарга оширилгани улар сафининг кенгайишига сабаб бўлаётир. 2020 йилдан бошлаб бу квотани ҳар йили 50 фоизга ошириб бориш тартиби жорий этилди. Ушбу мақсадлар учун ҳар йили қўшимча равишда 100 миллиард сўм маблағ ажратилиши белгиланди.\nОлий таълим муассасаларига кириш имтиҳонларида энг юқори балл тўплаган 200 нафар ёш учун Президент гранти, шунингдек, юртимиздаги хорижий олий ўқув юртларининг бакалавриат босқичи талабалари учун Президент ва давлат стипендиялари жорий этилиши иқтидор эгаларига янада катта рағбат берди.\nЁшларнинг илмий ва инновацион фаолият билан шуғулланишини қўллаб-қувватлаш, уларнинг иқтидорини рағбатлантириш мақсадида “Бўлажак олим” танловини ўтказиш йўлга қўйилди. Ушбу танлов ғолибларига 50 миллиард сўм маблағ ажратилиши белгиланди.\nЁшларнинг хорижий тилларни ўрганишини рағбатлантириш учун халқаро имтиҳон тизимлари бўйича юқори балл (даража) тўплаган 808 нафар ёшга 1,5 миллиард сўм миқдоридаги имтиҳон харажатлари қоплаб берилди.\n2021 йилдан бошлаб ёшларнинг “Бизнесга биринчи қадам” стартап ғоялари танлови доирасида ҳар бир туман ва шаҳарда камида уч нафардан ғолибга базавий ҳисоблаш миқдорининг 200 баробаригача давлат бюджетидан грантлар бериш амалиёти жорий этилди.\nЁшлар бандлигини таъминлаш, уларнинг муаммоларини ҳал этишга қаратилган мутлақо янги тизим — “Ёшлар дафтари” ва “Ёшлар дастурлари” жорий этилганини ҳам янги ислоҳот самараси деб баҳолаш мумкин. Тизимни рақамлаштириш, ёшларга берилаётган имтиёзлар шаффофлигини таъминлаш, жойларда амалга оширилаётган ишларни 3 босқичда мониторинг қилиб бориш имконини берувчи “yoshlardaftari.uz” ягона электрон платформаси ишга туширилди.\nЁшларга қаратилган эътибор фақат тилда эмас, балки амалда ҳам ўз исботини топяпти. Жумладан, навқирон авлод вакилларини қўллаб-қувватлаш учун ҳар бир туман (шаҳар)да “Ёшлар дафтари” жамғармалари ташкил этилди ҳамда уларда 231,8 миллиард сўм миқдорида маблағ шакллантирилди. Ушбу маблағлар ва бошқа манбалар ҳисобидан “Ёшлар дафтари”даги 430 минг нафар йигит-қизга 300 миллиард сўм миқдорида ёрдам кўрсатилди. Бу шунчаки кун кечиришга ажратилган маблағ эмас. Аксинча, йигит-қизларнинг келгуси фаровон ҳаётини барпо этиши учун ажратилган самарали инвестициядир.\nБугун ёшлар бандлигини таъминлаш кун тартибидаги муҳим масалалардан. Бироқ аксарият муассасалар ҳали муайян касбий кўникмага эга бўлмаган йигит-қизлардан кўра, тажрибали инсонларни ишга олишни маъқул кўради. Шу ўринда ёшларни ишга олган корхона ва ташкилотлар учун бир қатор имтиёзларнинг жорий этилгани айни муддао бўлди. Жумладан, иш берувчиларга уларнинг 25 ёшдан ошмаган ишчи-ходимлари учун ҳисобланган ижтимоий солиқ суммасини бюджетдан тўлиқ қайтариб бериш тартиби жорий этилди. Касб-ҳунар мактаби ва техникумлар ўқувчиларига корхоналарда амалиёт ўтаган даври учун 6 ой давомида 500 минг сўмдан субсидия бериш тартиби жорий этилди. Бу иш берувчи учун ҳам, иш ўрганувчи учун бирдек манфаатли таклиф.\nЮртимизда ишбилармонликни қўллаб-қувватлаш борасида яратилган имкониятлар ҳақида сўз кетганда сўнгги тўрт йилда 30 ёшгача бўлган тадбиркорлар сони 5 баробар кўпайиб, 500 мингдан ошганини мамнуният билан қайд этиш жоиз. Улар фаолиятига яқиндан кўмаклашиш мақсадида Инвестициялар ва ташқи савдо вазирлиги ҳузурида Ёш тадбиркорларни қўллаб-қувватлаш жамғармаси ташкил этилиб, Тикланиш ва тараққиёт жамғармаси маблағлари ҳисобидан 100 миллион АҚШ доллари ажратилди. Бу нечоғли муҳим қўллов-қувватлов эканини соҳа вакиллари жуда яхши билади.\nБарча жабҳаларга рақамлашувнинг кенг ва фаол татбиқ этилаётгани ахборот-коммуникация технологияларидан фойдаланиш илмини чуқур эгаллаган кадрларга эҳтиёжни оширяпти. Қолаверса, IT мутахассисларига дунё миқёсида ҳам талаб юқори. Шуни эътиборга олиб, ҳудудларда 134 та Рақамли технологиялар ўқув маркази ташкил этилди. “Бир миллион дастурчи” лойиҳаси доирасида 168 минг нафар йигит-қиз компьютер дастурлаш асослари бўйича бепул ўқитилди. Бу дегани шунча ёш бир касбни эгаллаб, шахсий эҳтиёжлари учун пул топиш имконига эга бўлди.\nЁшларнинг пул топишни ўргангани, ота- онасига, оиласига кўмакчи бўлгани жуда яхши. Бироқ халқимиз доим моддий фаровонликни маънавият билан уйғун ҳолда кўриб келган. 2020-2025 йилларда китобхонлик маданиятини ривожлантириш ва қўллаб-қувватлаш миллий дастурининг қабул қилингани ҳам мана шу қадриятнинг амалий ифодасидир. Унинг дастлабки нишонаси сифатида “Маърифат карвони” лойиҳаси доирасида ёшларга 4 миллиондан ортиқ китоб етказиб берилди. Китобхонлик умуммиллий ҳаракатга айланиб, “Ёш китобхон” ҳамда “Ёш китобхон оила” кўрик-танловини ўтказиш анъана тусига кирди. Натижада 11 нафар ёш китобхон ҳамда 2 та китобхон ёш оила Президент совғаси — “Spark” автомашинаси билан тақдирланди. Бу саъй-ҳаракатни китобхонликка ундаш бўйича дунёда муқобили йўқ лойиҳа сифатида баҳолаш мумкин.\nХулоса қилиб айтганда, ёш авлоднинг билимли, касб-ҳунарли, ҳур фикрли бўлиб вояга етиши, муносиб даромад топиши учун барча зарур шароит ва имконият яратиб берилди. Ўзбекистоннинг ёшлар билан ишлаш борасидаги тажрибаси ноёб ҳисобланиб, хорижий мамлакатларнинг ёшлар ташкилотлари ва экспертларининг эътирофига сазовор бўлиб келмоқда. Мамлакатимиз ёшлар мамлакати сифатида халқаро майдонга чиқмоқда.\nБу имкониятларни юксак қадрлаш ва улардан самарали фойдаланиш, мамлакатимиз тараққиётига билимимиз ва меҳнатимиз билан ҳисса қўшиш барчамизнинг фарзандлик бурчимиздир.\nЁшлар ишлари агентлиги директори ўринбосари,\n29 ноябр 2021,\nЭмланиш коронавируснинг янги штаммига қарши курашишда ҳам катта самара беради\nНурмат АТАБЕКОВ: "Эмланиш коронавируснинг янги штаммига қарши курашишда ҳам катта самара б...\nҲоким ўринбосари «Болалар шаҳарчаси» тарбияланувчиларидан 6 нафарини ўз қарамоғига олди\nҲаётимизни тубдан ўзгартирган қомус\nХурмо истеъмол қилсангиз…\n«Энди менинг ҳам ўз уйим бор»\nТиббиёт ходимлари куни муносабати билан соҳа ходимларидан бир гуруҳини мукофотлаш тўғрисид...\n13 ноябр 2021, 20:17\nҒалла етиштириш ва сотишда эркин рақобатни таъминлайдиган бозор тамойилларини жорий этиш т...\n15 ноябр 2021, 23:38\nДавлат бюджети лойиҳаси муҳокама қилинди\n1 ноябр 2021, 20:11


"Ироқ Саддам Ҳусайн қўли остида тинчроқ эди" - BBC O'zbek\n"Ироқ Саддам Ҳусайн қўли остида тинчроқ эди"\nБағдоддаги оддий одамларнинг қирғинидан 24 соат ўтиб ҳам ёш йигитлар вайронага айланган савдо марказининг ертўласини жон-жаҳдлари билан кавлашарди. Улар инсонлар қолдиқларини қидиришаяпти.\nАммо, улар атиги пойафзал ва қора кукундан бошқа нарса топа олмадилар. Ертўла жуда иссиқ эди. Ёнғиннинг учқунлари ҳали ҳам милтиллайди. Илиқ, ифлос сув шипдан томчилайди.\nТашқарида юзлаб одамлар тўпланган. Бу ерга келишнинг ўзи уларнинг жасоратига ишора. Ироқнинг пойтахтида одамларга гавжум, қоронғи кўчаларнинг ҳар бири ҳудкуш ҳужумчи учун нишон бўлиши мумкин.\nҲужум учун ўзини Исломий Давлат деб атайдиган жангари гуруҳ масъулиятни ўз бўйнига олди.\nБалки бу ерга йиғилган одамлар оғриқни ўзаро бўлашишга келганлар. Кўплар йиғлади, ёки дуо қилди. Мен кўрган бир насроний руҳоний шамлар ёқиб, қўли билан хож белгисини ясади. Ёш мусулмонлар эса марҳумлар руҳи учун шиа мадҳиясини куйлашди.\nШу пайтгача шу қадар кўп ироқликларнинг ўлдирилгани Ироқнинг омон қолган аҳолиси бунга ўрганиб қолганини англатмайди.\nКундалик равишда қонли зўравонликларга гувоҳ бўладиган ироқликлар Британиянинг Ироқ ишғоли бўйича чиқарган ҳисоботига унчалар ҳам қизиқмасалар керак.\nМен суҳбатлашган кўплаб одамлар аллақачон Ироқ ишғолининг таъсири борасида хулоса ясаб бўлганлар. Улардан бири Кадҳим ал-Жаббурий. У Саддам Ҳусайнга нисбатан мавжуд бўлган халқ нафратининг рамзига айланганди.\n2003 йилнинг 9 апрелида Америка ҳарбийлари Бағдод марказигача кириб боришди. Улар келишидан бир неча соат аввал чемпион штангачи Кадҳим Бағдоднинг Фирдавс ҳиёбонида савлат тўкиб турган Саддам Ҳусайннинг баҳайбат бронза ҳайкалини йиқитишга бел боғлади.\nҲарли Дейвидсонлар бўйича эксперт бўлган Кадҳимнинг мотоцикл дўкони бор эди. Қанчадир муддат у Саддамнинг мотоциклларини тузатди, аммо ҳукумат унинг оиласидан 14 кишини қатл қилгач, уларга ишлашдан бош тортди.\nБунга жавобан ҳукумат уни уйдирма айблар билан икки йиллик қамоқ жазосига маҳкум этди.\nКадҳим руҳан чўкмади. Қамоқда тош кўтариш клубини очиб, спорт билан шуғулланди. Ва ниҳоят Саддамнинг мунтазам амнистияларидан бирида озод қилинди.\nЛекин, 9 апрель тонги Кадҳим учун шахсий ҳуррият ва ўч олиш онгидек туюлди. У болтасини қўлига олиб, бронза диктаторнинг илдизига ура бошлади.\nҲиёбондаги "Фаластин" меҳмонхонасида бўлган журналистлар югуриб чиқиб, уни суратга олдилар ва кадрларни жонли узатдилар. Кадҳимнинг айтишича, уларни кўрган Саддамнинг жосуслари оломон орасига сингиб кетдилар ва унга тегмадилар.\nАмерикаликлар етиб келганларида Саддамнинг бронза бошига пўлат арқонни боғлаб, Кадҳим бошлаган ишни охирига етказишди. Бунинг бари бутун дунё телеканаллари бўйлаб узатилди. Ғазабнок ироқликлар йиқилган ҳайкал устига чиқиб, уни шиппаклари билан урардилар.\nАммо, Кадҳим ўз қилмишидан энди пушаймон. Кўплаб ироқликлар қатори у ҳам ўз юртини харобага айлантирган воқеалар занжири учун босқинчиларни айблайди. У Саддам давридаги тартиб ва барқарорликни соғинган.\nБиринчидан, дейди у, у амалиёт озодлик эмас, ишғол эканини тушуниб етди. Сўнг у янги Ироқдаги коррупция, ёмон бошқарув ва зўравонликлардан нафратлана бошлади. Ироқнинг янги раҳбариятини кўришга кўзи йўқ.\n"Саддам йўқ бўлди, аммо энди бизда мингта Саддам бор. Саддам қўли остида ҳаёт бундай эмасди. Тизим бор эди, қоида бор эди. Бизга у ёқмасди, лекин у бугунгиларидан яхшироқ эди", дейди у.\n"Саддам ҳеч қачон ҳеч кимни сабабсиз қатл этмаган. У тошдек барқарор эди. Коррупция ё талон-тарожлик бўлмаган, хавфсиз яшардик."\n"Унинг юзига тупурган бўлардим"\nКадҳимнинг фикрларини кўп ироқликлар маъқуллашади. Саддамнинг режими қаттиққўл, ва ҳатто қотил эди. У ўз мамлакатини бир нечта фожеали урушларга бошлади ва уни нишонга олган халқаро санкциялардан халқ жабр кўрди.\nАммо, мана 13 йил ўтиб, 2003 йил 9 апрелидан аввал мавжуд бўлган дунё тинчроқ ва хавфсизроқ туюлади. Эски режим қулаганидан бери ироқликлар қарийб бир кун ҳам тинч яшамадилар.\nДемократияга келсак, менинг суҳбатдошларимнинг кўпчилиги мазҳабларни назорат қилган сиёсий тизим барбод бўлганини айтадилар.\nБаъзилар армия Фаллужада ИД устидан ғалаба қозонганида ҳаёт яхшиланар деб умид қилишганди. Аммо, якшанба куни Бағдодни титратган ва 250 кишининг умрига зомин бўлган даҳшатли бомба ҳужуми бу умидларни чиппакка чиқарди.\nМен Кадҳимдан "агар Тони Блейрни учратганингизда нима қилган бўлардингиз?" деб сўрайман.\n"Мен унга жиноятчи эканини айтган бўлардим ва юзига тупурардим".\n"Унга ҳам жиноятчисан, дердим. Сен Ироқда болаларни ўлдирдинг. Сен аёлларни, бегуноҳ инсонларни ўлдирдинг. Мен буни Блейрга ҳам айтган бўлардим. Ироқни босиб олган коалицияга ҳам. Сенлар жиноятчисанлар ва сенларни маҳкамага тортиш керак, деган бўлардим".\nАмерикаликлар ва британлар ёвуз диктаторни қулатдилар, унинг армияси ва давлатини тарқатдилар. Аммо, уларда ўзлари бузган давлатни қандай қилиб қайта қуриш бўйича режа йўқ эди.\nИшғолдан аввал Ироқда жиҳодчилар бўлмаган. Ишғол пайтида ўзаро мазҳабий жангга киришган сунний ва шиа мусулмонлар Саддам остида ёнма-ён яшардилар.\nХорижий кучларда бутун Ироқни бошқаришга етарли қўшин йўқ эди. Жиҳодчилар чегара оша ёғилиб келдилар. Ал-Қоида бу ерда ўрнашиб олди ва алал-оқибат Исломий Давлат дунёга келди.\nИроқликларнинг ўзлари ҳам кўп ҳолларда кўп хатоларга йўл қўйдилар, лекин Ироқни бу фожеа гирдобига ташлаган Америка ва Британия хатолари бўлди.


Садир Жапаров Ўзбекистон билан чегара бўйича музокаралар юзасидан изоҳ берди - Zamin.uz\nҚирғизистон президенти АКИpress учун берган интервьюсида чегара бўйича музокаралар дастлабки босқичда эканлигини айтиб ўтди.\n«Хоҳлаймизми, йўқми, чегаралар билан боғлиқ масалани музокаралар ва участкалар алмашиш орқали ҳал қилиш керак», деган Жапаров.\nУ аввалги ҳукумат чегара масалаларини ёпиқ эшиклар ортида ҳал қилгани ва аҳоли бундан чегараларга симлар тортилганидан кейингина хабардор бўлгани ҳақида айтиб ўтган.\n«Аввалги ҳукуматнинг хатоларини такрорламаслик учун дастлаб одамларга кўрсатамиз, уларнинг розилигини оламиз ва қарор чиқарамиз. Бизнинг сиёсатимиз шундай. Назарий жиҳатдан ҳаммаси ёпиқ эшиклар ортида ўтиши керак, кўплаб ҳужжатлар махфий ҳисобланади. Аммо биз халқнинг фикрини инобатга оламиз», дейди Қирғизистон президенти.\nУ чегара масаласи битта имзоланган протокол билан ҳал қилинмаслигини таъкидлайди.\n«Бунинг учун тўрт босқич босиб ўтилади: ишчи комиссиялар қарори, президентнинг розилиги, сўнгра ҳужжатни Жўқорғи кенгесга юборади ёки қайтадан юборилади, парламент тасдиғи ва президент имзоси.\nҲозир фақат дастлабки босқичдамиз. Биз ҳамма нарса очиқ ва ошкора бўлишини ва 10-15 йилдан сўнг одамлар биз ҳақимизда ёмон гап айтмасликларини истаймиз», дейди у.\nМарт ойи охирида Ўзбекистон билан тузилган шартномага мувофиқ, қуйидаги участкалар Қирғизистонга ўтгани маълум қилинганди:\nКўк-Серек - 105 гектар;\nОла-Буқа районидаги Бойистон – 212 гектар;\nҚора-сув районидаги Оқ-Тош – 100 гектар;\nҚора-Белес - 25 гектар;\nНаманган ва Жалолобод вилоятлари ўртасидаги Гавасой - 8 минг гектар;\nЎнғар-Тоғдаги ерлар - 35 гектар.\nЎзбекистон ушбу ҳудудлар эвазига Кампиробод сув омборидан фойдаланиш ҳуқуқини олган. Шаҳрихонсой канали жойлашган 50 гектар майдон ҳам Ўзбекистонга ўтиши, бунинг эвазига Қирғизистон Ўзган райони чегара ҳудудидан 50 гектар майдонни олиши кўзда тутилган.\nЎшанда Қирғизистон миллий хавфсизлик давлат қўмитаси раҳбари Қамчибек Тошиев томонлар Кампиробод сув омборидан умумий фойдаланиш юзасидан ҳам келишувга эришганини айтганди.\nАпрел ойи ўрталарида қирғизистонликлар Кампиробод сув омбори атрофидаги 50 гектар ер майдони Ўзбекистонга берилишига қарши чиқишди. Кўп ўтмай Қамчибек Тошиев Ўзбекистонга бу ҳудуддан ер берилмаслигини айтиб чиқди. “Замин” янгиликларини “Twitter”да кузатиб боринг\nЯнгиликлар » Жамият » Садир Жапаров Ўзбекистон билан чегара бўйича музокаралар юзасидан изоҳ берди